Drugi odgovor Srđi Pavloviću - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Drugi odgovor Srđi Pavloviću\nPiše: Tea Gorjanc Prelević\nZahvaljujem urednicama Peščanika i profesoru Pavloviću što su omogućili još jednu priliku za objašnjenje regionalne inicijative za osnivanje REKOM (povodom teksta Srđe Pavlovića “Šta si radio u ratu tata, Vol. 3“).\nProfesor Pavlović vodi projekat na kanadskom univerzitetu na temu istine i pomirenja, smatra da je pomirenje veoma važno (pominje ga u poslednjem tekstu ukupno 16 puta i u kontekstu REKOM), i da je istinska promena vlasti preduslov za pomirenje. Međutim, inicijativa za osnivanje REKOM ne predlaže „model za neophodni proces pomirenja“, nego će predložiti model regionalne komisije za utvrđivanje činjenica o ratnim zločinima i teškim kršenjima ljudskih prava. Mnogi se nadaju da će rezultati rada te komisije dovesti i do pomirenja, pogotovo među žrtvama, ali sama inicijativa nema tako ambiciozno postavljen cilj. Pomirenje je stvar lične odluke i naša inicijativa nema pretenzije da žrtvama i ostalima poručuje da su u obavezi da se pomire. Imali smo u vidu i da je termin „pomirenje“ višeznačan i predmet kontroverzi u literaturi o tranzicionoj pravdi, te da ga čitav niz komisija nije uključivao u svoj naziv.\nŠto se tiče crnogorske vlasti, mislim da je čak i svim crnogorskim glasačima, a pogotovo čitaocima Peščanika, jasno ko je bio na kojim pozicijama devedesetih. Međutim, činjenica je da su se stavovi vlasti promenili kako u odnosu na odnos sa Miloševićem, tako i na opsadu Dubrovnika (Đukanović se javno izvinio; general Strugar je pozvan da se dobrovoljno preda Haškom tribunalu, što je učinio), na deportaciju BiH izbeglica (crnogorska Vlada je u decembru 2009. pristala da poravnanjem okonča četvorogodišnji spor koji je vodila sa žrtvama, za što nema sličnog primera u regionu; za zločin su optužena devetorica državnih službenika, među kojima i tadašnji šef DB-a Crne Gore), trenutno su u toku krivična suđenja optuženima za zločine u logoru Morinj i u Kaluđerskom lazu, a očekuje se podizanje optužnice za Bukovicu. Možemo da raspravljamo o tome je li to dovoljno (mislim da nije), da li su podignute sve optužnice koje bi mogle biti podignute (mislim da nisu), ali teško da ozbiljnoj raspravi na tu temu doprinose tvrdnje tipa „u Crnoj Gori se nije desila nikakva promena“. Verujem da su se promene desile bar u toj meri da realno može da se očekuje da pred snažnim zahtevom civilnog društva i žrtava vlast ne bi mogla da odbije inicijativu za osnivanje REKOM.\nSve ovo ne znači da Koalicija za REKOM namerava da vlastima u regionu prepusti „na milost i nemilost“ inicijativu o osnivanju Regionalne komisije. Predlog modela Komisije biće pažljivo izrađen i unapređen u poslednjem krugu planiranih konsultacija u drugoj polovini 2010, pre nego što se podnese parlamentima država u regionu. Zalagaćemo se za njegovo doslovno usvajanje, pratićemo raspravu i donošenje zakona, odnosno međudržavnog sporazuma na osnovu koga bi se REKOM osnovala. Kada se Komisija osnuje, članovi Koalicije nameravaju da učestvuju u njenom radu i da nadziru njen rad.\nStav da je „regionalni centar“ na teritoriji bivše Jugoslavije neostvariv\nProfesor Pavlović nam olako pripisuje jugo-nostalgičnost, pretpostavljam zbog toga što nije razumeo zbog čega se zalažemo da komisija bude regionalnog karaktera. On smatra da je ideja regionalne komisije neostvariva, s obzirom na „snažan nacionalni karakter ratova“, pa zbog toga smatra da je bolje rešenje osnivanje dokumentacionih centara i komisija za pomirenje na nacionalnom nivou. Naprotiv, mislim da su ratovi na prostoru bivše SFRJ imali nacionalistički, ali ne i nacionalni karakter, u smislu republika i njihovih granica. Ratna dejstva su upravo bila prekogranična i za utvrđivanje činjenica o tome šta je, na primer, JNA radila u BiH i Hrvatskoj, šta su radili dobrovoljci iz Srbije i Crne Gore u Foči, kako je okončan život deportovanih BiH izbeglica iz Crne Gore, koji su zločini počinjeni na području Krajine u Hrvatskoj ili na Kosovu ili koje su posledice NATO intervencije u tri države, neophodan je regionalni, ili bar „prekogranični“ pristup. Uostalom, ko bi usaglasio razlike koje bi o istom događaju možda utvrdile nacionalne komisije, na primer srpska i kosovska, o ubistvima u Račku. Neuspeh Komisije za istinu i pomirenje koju je osnovao Vojislav Koštunica, posle promene vlasti u Srbiji, svedoči o nemogućoj misiji da se iz ugla jedne države ocenjuju uzroci i posledice ratova koji su u najvećem obimu vođeni van njene teritorije.\nIako predlog modela REKOM još nije izrađen, na konsultacijama je često predlagano da regionalna komisija deluje preko nacionalnih potkomisija, koje bi sprovodile istraživanja na terenu. Isto tako, regionalni karakter Komisije mogao bi da doprinese da joj se obrate mnogi svedoci koji nisu imali poverenja u tužilaštva matičnih država.\nNasuprot nepotkrepljenoj tvrdnji gospodina Pavlovića da bi „regionalizacija problema“ još više usporila proces utvrđivanja istine, smatram da bi ga izvesno učinila verodostojnijim i delotvornijim, a da bi za to vredelo prihvatiti čak i sporiji tempo. S druge strane, Komisija bi mogla značajno da pomogne i ubrza rad pravosuđa, kojima bi, kako sada stoje stvari, bile potrebne decenije da procesuiranju sve izvršioce zločina. U samoj Crnoj Gori mislim da je za to potrebno kraće vreme, ali i da bi joj isto tako koristilo da regionalna komisija utvrdi činjenice o zločinima koji su učinjeni i u njeno ime, pogotovo izvan njenih granica.\nŠto se tiče predloga za osnivanje nacionalnih dokumentacionih centara, Skupština Crne Gore je već odlučila da se takav centar osnuje, i Krivokapić je u svom govoru na otvaranju Foruma hrabrio Vladu da pristupi njegovom osnivanju. U ostalim državama ovakvi centri nisu osnovani, osim u Hrvatskoj (Hrvatski materijalno-dokumentacijski centar domovinskog rata), već se dokumentacija o ratnim zločinima prikuplja u tužilaštvima i komisijama za nestale. Nešto sasvim drugo su nezvanične arhive nevladinih organizacija i drugih kancelarija i pojedinaca, koje bi trebalo jednog dana staviti na raspolaganje REKOM-u, a u međuvremenu uputiti tužilaštvima i zahtevati sprovođenje istraga.\nProfesor Pavlović je revolucionarno poručio iz Kanade organizatorima skupa u Bečićima „da se smjena vlasti ne čeka, na smjeni vlasti se radi“ i da bi oni kao „odrasli, svjesni i savjesni građani“ trebalo da se angažuju na brzoj promeni vlasti aktivnim učešćem u političkom procesu. Mislim da profesoru ne priliči da daje takve savete, jer je crnogorski državljanin koji, pretpostavljam, dobrovoljno živi na drugom kontinentu i sam očigledno aktivno ne doprinosi promeni vlasti u Crnoj Gori. Svako ima pravo da se u društvu angažuje onako kako smatra da može najbolje da mu doprinese (doduše, ima pravo i da se uopšte ne angažuje). Mislim da je aktivnost nevladinih organizacija i u Crnoj Gori, kao i drugde, veoma korisna i vidljiva u unapređenju standarda, dok političke stranke greše što rezultate njihovog rada ne koriste u većoj meri. Ne treba nipodaštavati ni lične napore i posledice koji su mnogi već pretrpeli u pokušajima da crnogorsko društvo „na terenu“ suoče s prošlošću, bez obzira na to što nisu članovi političkih stranaka.\nZahvaljujem profesoru Srđi Pavloviću na polemici koju je pokrenuo, jer ona koristi konsultacijama o osnivanju REKOM, na koje će i on ubuduće biti pozivan.


Nemci u 2014. popili 9,56 milijardi litara piva › Made-in-Germany.rs\nNemačke pivare su u prošloj godini zabeležile rast prodaje, prvi put nakon sedmogodišnjeg pada, saopštio je nemački Zavod za statistiku, „Destatis“.\nU prošloj godini u Nemačkoj je ukupna prodaja piva dostigla nivo od 9,56 milijardi litara ili 2,52 milijarde galona, što predstavlja rast od jedan procenat u odnosu na 2013. godinu. Od ukupne, domaća potrošnja činila je 83,7 posto, uz rast od 0,4 posto na godišnjem nivou, navodi „Destatis“, a prenosi agencija „Asošiejted pres“.\nNemački Zavod za statistiku nije spekulisao o razlozima rasta konzumacije piva, ali je podsetio da je prošle godine održano Svetsko prvenstvo u fudbalu, koje je Nemačka osvojila.\nU Nemačkoj je rast potrošnje piva poslednji put zabeležen 2006. godine, kada je takođe bila domaćin Svetskog prvenstva u fudbalu i kada je njena ekipa završila na trećem mestu.\nOd MiG na 02/02/2015 / Prehranbena industrija, Trgovina / Ostavite komentar


Općinsko vijeće Novi Grad usvojilo i drugi rebalans budžeta za 2020. – Prva.ba\nOpćinsko vijeće Novi Grad Sarajevo usvojilo je jučer rebalans budžeta za 2020. godinu u iznosu od 53.343.300 KM, kojim su osigurana dodatna sredstva za podršku privredi, dovršetak kapitalnih projekata i projekte cestovne infrastrukture i saobraćaja u mirovanju.\nRadi se o drugom rebalansu budžeta, prvi je urađen u martu, na početku pandemije koronavirusa, kada su iz općinskog budžeta osigurana dodatna sredstva za rad civilne zaštite, domova zdravlja i drugih ustanova uključenih u prevenciju i borbu protiv koronavirusa na prostoru te općine i podršku privredi.\n– Ukupan iznos budžeta sa prenesenim sredstvima iz prethodne godine, koja se prije svega odnose na realizaciju kapitalnih projekata iznosi 53 miliona KM. Zbog posljedica pandemije prihodi u ovoj godini su umanjeni za oko 7 posto ili između tri i četiri miliona KM. To je manji pad prihoda nego što smo očekivali kada smo radili prvi rebalans – kazao je općinski načelnik Semir Efendić, istakavši da je rebalans urađen tako da su osigurana finansijska sredstva za kapitalne projekte čija je realizacija u toku.\nIstaknuto je da je u prethodnom rebalansu bilo povećanja sredstava kada je u pitanju podrška privredi, te da je više od 500.000 KM isplaćeno za minimalne plate za april i maj za oko 1.300 fizičkih subjekata koja su imala pad prihoda veći od 40 posto, a isto toliko sredstava izdvojeno je za podsticaj poljoprivredi, saopćeno je iz Općine Novi Grad.\nNorveški ambasador darovao medicinsku opremu SKB-u Mostar


Sudjenje za ratne zločine OVK: Lečenje od iluzija - JUGPRESS\nSudjenje za ratne zločine OVK: Lečenje od iluzija\nSuđenje vođama OVK za ratne zločine će na Kosovu biti prihvaćeno kao jedan od dodatnih lekova da se kosovska i albanska javnost izleči od iluzija devedesetih, uveren je direktor Foruma za etničke odnose Dušan Janjić, dok novinar Bojan Tončić predviđa da će kosovska javnost reagovati afektivno, po oprobanoj matrici tipa “a šta su oni nama uradili“.\nTončić je u serijalu Kvaka 23 Novinske agencije FoNet ocenio da suđenje pred Specijalnim sudom u Hagu neće doprineti suočavanju s prošlošću ni u Srbiji.\nPrema njegovom tumačenju, “kao da na neki morbidan način svaka inkriminacija koja ide na račun optuženih komandanata OVK, znači malo više nevinosti za Srbe koji su počinili zločine individualno, ali u najvećoj meri kao državni posao“.\nSve to neće uticati ni na pregovore Prištine i Beograda, rekao je Tončić, koji smatra da je pozicija Prištine “unekoliko oslabljena“, dok je status Beograda, kada su u pitanju ratni zločini, sve vreme identičan, jer Srbija negira postojanje zločina.\nKako je rekao novinarki Tamari Skrozza, besmisleno je posle 20 godina govoriti o tajmingu suđenja i pretpostavci da je međunarodna zajednica sada želela da ukloni sa scene “ratnu generaciju“ političara.\n“Kadgod da su optužnice podignute, mogli bismo da nalazimo nekakve skrivene poruke i skrivene interese. Prosto, to je moralo da se dogodi i trebalo je da se dogodi mnogo ranije“, istakao je Tončić.\nS druge strane, Janjić je primetio da su se na kosovskoj sceni već pojavili “novi likovi“, poput Vjose Osmani, Vlore Ćitaku, ili Envera Hodžaja, dok Albina Kurtija i Avdulaha Hotija javnost percipira kao nove, iako oni to nisu.\nOn je FoNetu izjavio da su sudovi najbolji način da se sklone ljudi koji nas “sapliću i stalno nas vraćaju u Klečke, u paljenje ambasada“ , iako među njima ima i onih koji su već počeli da prefabrikuju istine prema sebi, ne bi li izbegli ličnu odgovornost.\n“Kosovska javnost je zrelija da prihvati ličnu odgovornost optuženih, da to ne shvata kao kolektivnu krivicu. Za srpsku, biće to još jedna nova trauma, jer se živi u laži“, ukazao je Janjić i predočio da Specijalni sud u Hagu nije samo sud za optužene Albance i OVK.\nTo je, kako je objasnio, istovremeno i sud koji će suditi i nekim srpskim generalima i paravojnicima, za period 1998-99.\nJanjić podseća da je na Kosovu bilo protivljenja osnivanju tog suda, da je bilo demonstracja i izigravanja međunarodnih dogovora, jer je ljudima koji su držali vlast, a pre toga bili u gerili, bilo teško da prihvate realnost.\nPočetak suđenja,kako je procenio, neće se odraziti na pregovore između Beograda i Prištine, jer tih pregovora, po njemu, i nema, a ne uzda se ni u međunarodnu zajednicu, jer tvrdi da je korumpirana.\n“Međunarodna zajednica ni ovde neće dozvoliti do se do kraja govori o ulozi Amerike na Kosovu, o ulozi obaveštajnih službi Velike Britanije, promašajima koji su se dogodili na terenu i primeni modela koji se pokazao nedelotvornim“, zaključio je Janjić.


MIP Rusije priznalo da su upali u nemačku zamku u aferi Navaljni - DOKAZI | WebTribune\nHome SPEKTAR MIP Rusije priznalo da su upali u nemačku zamku u aferi Navaljni – DOKAZI\nPostupci Nemačke u situaciji sa ruskim blogerom Aleksejom Navaljnim bili su do te mere organizovani da je to izazvalo mnoga pitanja, između ostalog, i da li je sve izrežirano, saopštilo je rusko Ministarstvo spoljnih poslova.\n„Postupci Nemačke su bili toliko organizovani da je to pokrenulo mnoštvo pitanja u vezi s tim da li imamo posla sa još jednom nameštaljkom na temu mistične primene hemijskog oružja, ali ovog puta ne u Siriji i Velikoj Britaniji, nego kod nas u Rusiji“, navodi se u saopštenju.\nRuska strana ističe da niz okolnosti sugeriše na takvo razmišljanje.\n„Na najvišem nivou operativno objavljena spremnost da odmah prevezu blogera na lečenje u Nemačku, prisustvo predstavnika Bundesvera prilikom njegovog transporta i specijalnih vojnih vozila, uključivanje najvišeg vojno-političkog rukovodstva u situaciju, a ‘pacijent’ je proglašen za njihovog ‘gosta’. Kako se čini, sva ova pitanja organizacije bila su deo plana politizacije ovog incidenta sa jasnim ciljem – optužiti Rusiju za kršenje Konvencije za zabranu hemijskog oružja“, objašnjava se u saopštenju ruske strane.\nOBRT O KOJEM SVI ĆUTE: Moskva hvali Vučića a “arapska liga” preti Kosovu da će povući 57 priznanjahttps://t.co/pO71JOjgxG\nTakođe se navodi da činjenica da je nemačka strana sakrila podatke o flaši sa navodnim tragovima otrova, koja je izneta iz hotela u Tomsku, govori o političkoj pozadini priče sa Navaljnim.\nPrema navodima ruskog Ministarstva, takvi „dokazi“ su veoma sumnjivi sa pravne tačke gledišta.\n„Iz iste ‘serije’ je i to kako je sve to amaterski, sa tačke gledišta ‘hemije’ i toksikologije, predstavljeno u videu – svi saradnici Navaljnog, predstavnici Bundesvera i nemački lekari su bez zaštitnih sredstava, koja su u takvim slučajevima neophodna“, dodaje se u saopštenju.\nČinjenica da su ljudi iz okruženja Navaljnog, koga su navodno otrovali, nepovređeni je „neverovatna stvar, koja se graniči sa fantastikom“, smatra ruska strana.\n„Postoje pitanja i u vezi sa činjenicom da se ljudi koji su bili u okruženju ‘otrovanog’ Navaljnog u hotelu, na aerodromu i u avionu sasvim normalno osećaju, iako je, po logici, trebalo da budu ozbiljno povređeni. Međutim, to se nije desilo, očigledno, sticajem nekakvih srećnih okolnosti. Jednom rečju, svuda su se dešavale čudne stvari, koje se graniče sa fantastikom“, smatra ruska strana.\nKako se navodi, „pripremne mere“ koje je preduzeo Tehnički sekretarijat OZHO i kontakt sa Berlinom o Navaljnom pokazuju pristrasnost sekretarijata.\nPristrasnost Tehničkog sekretarijata OZHO\n„U toj situaciji je krajnje sumnjiva uloga Tehničkog sekretarijata OZHO. Posebnu pažnju privlači to što od kad je generalni direktor F. Arias 3. septembra primio od nemačke strane informacije o navodnom ‘trovanju’ Navaljnog, Tehnički sekretarijat je preduzeo neke ‘pripremne mere’ u očekivanju zahteva Nemačke i bio je u konstantnom kontaktu sa Berlinom“, navodi se u saopštenju.\nNavodi se da ta okolnost „otvoreno razotkriva pristrasnost Tehničkog sekretarijata, koji je u kontaktima sa stalnim predstavnikom Rusije pri OZHO skrivao svoju aktivnu interakciju sa Berlinom“.\nIstiče se da je sekretarijat pružao „tehničku pomoć“ Nemačkoj u slučaju sa Navaljnim bez odgovarajućih ovlašćenja.\n„Pružajući nemačkoj strani tehničku pomoć predviđenu paragrafom 38 e) člana VIII Konvencije za zabranu hemijskog oružja u okviru ‘navodnog trovanja Navaljnog’ Tehnički sekretarijat je izašao iz okvira svog mandata.\nBerlinu nije potrebna pomoć OZHO u analiziranju uzoraka u laboratorijama koje je odobrila organizacija, što je nemačka strana pokazala kada se obratila Francuskoj i Švedskoj, bez ikakvog ‘posredovanja’ OZHO“, ističe se u saopštenju MIP Rusije.\nTakođe se navodi da Tehnički sekretarijat nije imao prava da bez saglasnosti Rusije obelodanjuje informacije o pružanju tehničke pomoći Nemačkoj.


Prihvat migranata košta Srbiju 15.000 evra dnevno\nPremijer Srbije Aleksandar Vučić izjavio je danas u Preševu da prihvat migranata u centrima širom zemlje košta državu 15.000 evra dnevno, i upozorio da se očekuje porast broja izbeglica sa Bliskog Istoka i severa Afrike.\n„Ovo neće biti problem samo celog leta, nego i cele zime. Moramo zajedno sa EU da tražimo rešenje, nije rešenje u zidovima, već u zajedničkoj politici zemalja EU, ali i svih nas koji se nalazimo na tranzitnom putu“, rekao je Vučić prilikom obilaska vanbolničkog porodilišta u Preševu, koje je nedavno počelo rad.\nGovoreći o odnosima na jugu zemlje, Vučić je na konferenciji za novinare ocenio da se u Preševu i na jugu Srbije polako ali sigurno vraća poverenje između Srba i Albanaca i da se gradi zajednički život.\n„Polako smo počeli da slušamo jedni druge. Nadam se da je vreme u kom smo se tukli iza nas, i da se neće ponoviti. Naše je da gradimo poverenje“, kazao je on.


Školovanje namjenjeno Rukovodiocima (top menadžment) svih pravnih sistemima na temu Upravljanje sistema antikorupcije po međunarodnoj normi ISO 37001:2016\nSEVOI Financial Consulting organizuje trodnevna školovanja namjenjena Rukovodiocima u svim pravnim sistemima na temu Upravljanje sistemom antikorupcije po normi ISO 37001:2016. Međunarodni standard ISO 37001:2016 može se primjeniti na male, srednje i velike organizacije u svim sektorima, uključujući državni, javni, privatni i neprofitni sektor.\nMeđunarodna organizacija za standardizaciju ISO u oktobru 2016. godine objavila je normu ISO 37001:2016 pod nazivom Sistem upravljanja antikorupcijom. Usaglašenost sa ovim međunarodnim standardom ne može garantovati da se podmićivanje nije dogodilo ili da se neće dogoditi u odnosu na organizaciju, budući da nije moguće u potpunosti eliminisati rizik od podmićivanja. Međutim, ovaj međunarodni standard može da pomogne organizaciji da implementira razumne i proporcionalne mjere koje su osmišljene za prevenciju, otkrivanje i preduzimanje mjera u vezi podmićivanja.\nPrema antikoruptivnom rejtingu zemalja Zapadnog Balkana, usvajanje norme ISO 37001:2016 ubrzalo bi njihov put razvoja i ulaska u Evropsku uniju. Implementacijom i školovanjem kadrova po normi ISO 37001:2016 organizacija dobija visok potencijal za umanjenje korporativnog rizika i troškova u vezi sa pojavom podmićivanja obezbjeđujući fleksibilan poslovni okvir kojim se sprječava svaki vid korupcije.\nOsnovni cilj stručnog tima predavača SEVOI Financial Consulting je da kroz školovanje polaznicima omogući sagledavanje šire slike korupcije u svijetu, da se upoznaju sa normom ISO 37001:2016 i njenim zahtjevima, metodologijom njene implementacije kao i benefitima implementiranog sistema. Takođe, jedan od ključnih ciljeva školovanja je da se omogući bolja spoznaja obaveza Rukovodilaca.\nŠkolovanjem zaposlenih u organizaciji, norma ISO 37001:2016 postaće korisno mjerilo za male, srednje i velike organizacije u svim sektorima, uključujući državni, javni, privatni i neprofitni sektor pri izradi efikasnog sistema upravljanja antikorupcijom.\nImplementacijom međunarodne norme ISO 37001:2016 i školovanjem kadrova organizacija dokazuje poslovnoj okolini, društvu i svim potencijalnim partnerima svoju namjeru poslovanja na etičan i transparentan način.


CEFL Online: Silverhawksi se nadaju iznenađenju\nSilverhawksi se nadaju iznenađenju\nRok Grilec, Miloš Jovanović\nNakon prošlonedeljnog poraza od strane Kragujevca, Ljubljana Silverhawksi imaju šanse da se iskupe ove nedelje. Vukovi Beograd, koji trenutno vode na tabeli SELAF-a, im gostuju, a Hawksi će pokušati da osvete poraz na otvaranju sezone u Beogradu.\nTo je lakše reći nego i učiniti doduše, jer su Silverhawksi u manjoj krizi trenutno, sa velikim brojem vodećih igrača koji su i dalje povređeni. Ali, kao i obično, oni se neće predati unapred. Rok Grilec, trener specijalnih timova u Ljubljani, je umereno optimistačan pred utakmicu.\n"Vukovi su apsolutni favorit, ali smo dokazali u Beogradu ranije da možemo da igramo sa njima, pa očekujem težak meč. Svakako ćemo se boriti koliko možemo", rekao je Grilec.\nDefanzivni koordinator Uroš Valant je dodao. "Utakmica protiv Kragujevca je pokazala gde su Silverhawksi u ovom trenutku, ali ćemo se bez obzira na to temeljno pripremiti za Vukove i nećemo odustati pre utakmice. Kao i u Kragujevcu gde je naš tim izdržao do kraja, ostavićemo srce na terenu i boriti se do kraja utakmice", izjavio je Valant.\nZa razliku od Silverhawksa, gosti iz Beograda su stekli još više samopouzdanja nakon njihove lake pobede protiv Mitrovice. Ipak, ova utakmica ima poseban značaj za igrače trener Hoffmanna, jer će put u Ljubljanu predstavljati prvu ikad utakmicu u inostranstvu u kojoj će Vukovi učestvovati.\n"Usled povreda, neki igrači neće nastupiti na ovoj prvoj utakmici van Srbije. Rezultat iz prve utakmice i naša pozicija na tabeli ne znači da bi trebali da očekujemo laku utakmicu - igraćemo kao da još ništa nismo postigli. Očekujem vrlo tešku utakmicu i nadam se da nećemo ponoviti greške koje smo načinili tokom poslednjih nekoliko mečeva", rekao je OL Nenad Akšić.\nUtakmica će početi u 10:30 pre podne i održaće se na Sport Center Alfa terenu, Ljubljana-Vevče.


ČIJI JE BOJ NA KOSOVU: Istoričar Dejan Ristić o prekrajanju istorije Vljore Čitaku – to samo psihoterapeut može da objasni – Nacionalist\nČIJI JE BOJ NA KOSOVU: Istoričar Dejan Ristić o prekrajanju istorije Vljore Čitaku – to samo psihoterapeut može da objasni\nby nacionalist July 1, 2021, 12:26 am 1.1k Views\nIZJAVA bivše ambasadorke tzv. Kosova u Vašingtonu Vljore Čitaku da se u Kosovskom boju sa Osmanlijama nije sukobila srpska vojska, već balkanska, predstavlja samo još jedan u nizu sramotnih pseudonaučnih, politikantskih, velikoalbanskih pamfleta koji za svoj osnovni i kraljni cilj imaju brutalno, otvoreno i potpuno prekrajanje prošlosti srpskog naroda.\nOvo navodi istoričar Dejan Ristić, v.d. direktora Muzeja žrtava genocida.\n– Izjava gospođe Čitaku ni u čemu nije zasnovana na sadržaju srpskih, osmanskih, vizantijskih i/ili zapadnoevropskih pisanih izvora i svedočanstava na osnovu kojih istorijska nauka crpi svoja saznanja o Kosovskom boju – objašnjava on. – U Prvoj kosovskoj bici sukobile su se srpska i osmanska vojska, a nipošto nekakva balkanska koja tada, baš kao ni sada, nije, niti je mogla da postoji.\nNa pitanje da li postoje istorijske činjenice na koje izjava bivše ambasadorke tzv. Kosova može makar delimično da se osloni, Ristić navodi da njen iskaz nije samo u potpunoj suprotnosti sa sadržajem svih relevantnih pisanih i drugih materijalnih istorijskih izvora različitih provenijencija, već je u istoj meri i sa one strane zdravog razuma i osnovnih normi civilizovanog ponašanja.\nU iskazu Vljore Čitaku nema ni traga istine\n– Da budem potpuno jasan i da otklonim ma i najmanju sumnju u vezi sa istorijsko-činjeničnom utemeljenošću iskaza gospođe Čitaku. Dakle, jasno i glasno, u njemu nema nijednog slova i traga istorijske istine. U pitanju je flagrantan i u civilizovanom svetu apsolutno nedopustiv pokušaj falsifikovanja prošlosti. Stoga najsrdačnije preporučujem gospođi Čitaku da se, nakon ovog po nju i po njene istomišljenike blamantnog nastupa u javnosti, ponovo vrati u osnovnu školu, iznova iščita udžbenik istorije u kome se obrađuje srpska srednjovekovna država i dobrano zagreje stolicu budući da je ovom sramotnom tvrdnjom sa svima nama podelila svoje beskrajno i temeljno neznanje – navodi Ristić.\nOdgovor u vezi sa porivom gospođe Čitaku da falsifikuje prošlost nazivajući srpsku vojsku balkanskom pre bi mogao da pruži psihoterapeut, nego istoričar, smatra on, te dodaje:\nFoto: Printscreen/Jutjub/Georgetown Institute for Women, Peace & Security\n– Mi istoričari možemo samo da saopštimo da je čitava njena izjava apsolutno neistinita i isključivo zasnovana na konfabulacijama gospođe Čitaku.\nČitaku je objasnila u svojoj objavi kako srpski narod koristi Vidovdan, preciznije Boj na Kosovu, kako bi se “kosovskim mitom” hranio srpski nacionalizam, i tražio argument za dominaciju srpskog naroda nad albanskim na Kosovu. Ristić objašnjava da je mitotvorstvo odlika velikih istorijskih nacija bogate prošlosti i snažnog identiteta.\nSmatra da je iz tog razloga srpska nacionalna istorija oplemenjena bogatom i raznorodnom mitskom tradicijom koja predstavlja odjek konkretnih istorijskih događaja i ličnosti u svesti pripadnika srpskog naroda u minulim vekovima. Slični mitovi, poput našeg kosovskog, postoje i kod Francuza, Španaca, Nemaca, Rusa, Finaca, Engleza i brojnih drugih mnogovekovnih istorijskih naroda.\n– Očita je frustracija gospođe Čitaku koja, u nedostatku tako bogate i snažne mitske tradicije u sopstvenom narodu, očajnički pokušava da omalovaži i politikantski zloupotrebi veličanstvenu mitologiju koju je je srpski narod iznedrio i darovao evropskoj i svetskoj kulturi – nadovezuje se Ristić.\nyou are offended by too much. It must be exhausting finding an outrage in everything. The people want jobs and solutions – extend a hand. https://t.co/9x2a42cni3 — Richard Grenell (@RichardGrenell) June 28, 2021\nZašto je to bila ipak srpska vojska, a ne balkanska?\nPitanje ko se sukobio sa Osmanlijama 1389. godine prema Ristiću ne treba ni da se postavlja, jer je neupitna činjenica na osnovu svih relevantnih pisanih i drugih materijalnim istorijskih izvora različitih provenijencija da su se u Prvoj Kosovskoj bici sukobile srpska i osmanska vojska. Tvrditi drugačije, smatra on, duboko je zadiranje u oblast pseudonauke i politikanstva od čega se “kloni svaki iole obrazovan i pristojan pojedinac što gospođa Čitaku i njeni fanatizovani i destruktivni istomišljenici, nažalost, očito nisu”.\n– Bilo bi veoma zanimljivo, ali i korisno, ukoliko bi gospođa Čitaku, njeni nalogodavci i istomišljenici, konačno, umesto što svoju, našu i međunarodnu javnost neštedimice zasipaju besmislicama i ličnim frustracijama, u tu istu javnost izneli bilo kakav, pa i najmanji, istorijski dokaz koji bi činjenično potkrepio makar jedan od brojnih pseudoistorijskih iskaza koji već mesecima dolaze od strane privremenih vlasti u Prištini. Kako se to neće, niti može dogoditi, a to gospođa Čitaku i njena družina veoma dobro znaju, ostaje nam svima da se dodatno naoružamo znanjem o prošlosti i na taj način zaštitimo sopstveni nacionalni identitet, naše ugroženo kulturno nasleđe, a sve to sa ciljem odbrane vitalnih nacionalnih i državnih interesa na području AP Kosovo i Metohija – objašnjava on.\nSmatra da iz te mučne, dugotrajne i potencijalno veoma opasne identitetske borbe u kojoj albanska strana brutalno koristi argumente sile, dok se srpska strana oslanja isključivo na silu argumenata, kao pobednik će izaći oni koji ostanu odani istorijskoj istini kao nepromenljivoj kategoriji.\n– Kao istoričar insistiram da naše jedino ‘oružje’ u ovoj prvorazredno značajnoj ‘bici’ bude sila argumenata, nasuprot argumentima sile. To će, naposletku, dovesti do željenog ishoda kojim ćemo u celosti zaštititi naš nacionalni identitet i kulturno nasleđe koji se nalaze pod snažnim udarom nekih novih, ovoga puta posve savremenih varvara – zaključuje Dejan Ristić.


Đokić: Institucije BiH nesposobne da riješe migrantsku krizu – mojKontakt portal – Radio Televizija Kontakt\nĐokić: Institucije BiH nesposobne da riješe migrantsku krizu\nBy Bojan Hrstić / 19. 08. 2018.\nPredsjednik Socijalističke partije (SP) Petar Đokić smatra da je najbolji način da problem migranata bude stavljen pod kontrolu neposredna saradnja između institucija entiteta, jer su se institucije BiH pokazale potpuno jalovim i nesposobnim da se bave ovim pitanjem.\n– Uvjeren sam da su institucije BiH nesposobne da se organizuju i reaguju na ovakve pojave. To je dovelo do toga da je ovaj proces nekontrolisan, da niko ne zna koliko je migranata, odakle dolaze, ni na kojim mjestima prelaze u Srpsku, odnosno BiH – naglasio je Đokić.\nOn je novinarima u Banjaluci rekao da je teško kontrolisati ulazak velikog broja ljudi sa dalekih područja i izrazio veliku zabrinutost za sve ono što se danas događa u BiH kada je riječ o migrantima.\n– Potpuno sam uvjeren da ovo nije slučajno i da je neko kreirao da se BiH nađe u ovakvoj situaciji, ali i da Srpsku gurnu u taj kontekst, koji je vrlo nepovoljan u ovom trenutku – rekao je Đokić.\nPrema njegovim riječima, Srpska treba da pokaže maksimalnu budnost, opreznost i da se spriječi da bude mjesto gdje će se tražiti trajno utočište za te ljude.\n– Možda neko misli da je BiH nedovoljno naseljeno područje, da postoje područja, posebno u Federaciji BiH (FBiH) iz kojih su protjerani Srbi, kao i u Hrvatskoj, na koja treba naseliti pripadnike naroda koji dolaze iz tih država koje su postale problematične i iz kojih su ljudi krenuli dalje u svijet – rekao je on.\nĐokić ne misli da je cilj da oni stignu do Evrope, već da budu zadržani ovdje, te smatra da je to velika podvala za BiH, zbog čega moraju da brzo reaguju evropske, ali i institucije BiH i entiteta.\n– Možda je kvalitetnije rješenje da institucije entiteta, dvije vlade i određene grupe ljudi koji bi za to bili odgovorni i zaduženi, više koordinišu ovaj proces i da spriječimo štete koje mogu da nastanu po ovu zemlju usljed nekontrolisanog priliva migranata – smatra Đokić.\nKomentarišući izjavu ministra bezbjednosti u Savjetu ministara Dragana Mektića da “još ne zna da li će policajci iz FBiH biti raspoređeni na najugroženije dijelove granice na teritoriji Srpske”, Đokić je rekao da je Vlada Srpske zauzela stav da teritoriju Srpske, kada je riječ o njenoj bezbjednosti i svim poslovima u toj oblasti, nadzire i za to odgovara isključivo policija Srpske.\n– Ne treba da dopuštamo djelovanje bilo koje druge policijske agencije iz BiH na teritoriji Srpske i za tim nema nikakve potrebe. Ako neko želi da time testira Srpsku, razumijem šta oni time žele da postignu, ali mi smo jasno rekli da to nećemo dopustiti – naglasio je Đokić.\nPrema njegovim riječima, to upozorenje treba ozbiljno da shvate, i treba da budu spremni svi da se sjedne za sto i razgovora o ovom pitanju, a ne kao što je to sada slučaj, da se nesposobnim ljudima i nesposobnom Savjetu ministara prepusti da se bavi ovim pitanjem i da svakog dana “tamo neki Mektić ili neko drugi istupa o tom pitanju”.\n– Ulazimo za mjesec – dva u malo teži period godine kada će se klimatski uslovi promijeniti i migranti će trebati drugu vrstu smještaja. To pitanje ubrzano mora da se rješava i ti ljudi moraju da idu u neke druge zemlje koje imaju uslove da ih prime – naglasio je Đokić, koji je i ministar industrije, energetike i rudarstva Srpske.\nGovoreći od odluci Vlade Srpske da stavi van snage izvještaj Komisije o događajima u i oko Srebrenice, Đokić je naveo da nova komisija koja će biti formirana ima jedan zadatak i cilj, a to je da utvrdi istinu i ništa drugo.\n– Treba da se obuhvati širi kontekst i da se ne govori samo o žrtvama Bošnjaka koje su velike i kojima odajem pijetet, nego i o srpskim žrtvama koje su zanemarene. Svjesnim djelovanjem međunarodne zajednice Srbi su bili istisnuti da govore o svojim stradanjima kroz taj izvještaj i upravo tu istinu želimo da unesemo u izvještaj i da se zna i da ostane istorijski trag o tome ko je, kako, pod kojim okolnostima i u kojem broju stradao na području srebreničkog regiona – rekao je Đokić. (Srna)\nUpozorenje na intenzivne padavine\nUčini humano djelo – pozovi 1413 da Vlado ozdravi


Vukčević: Obrazovani i vrijedni da budu na najodgovornijim pozicijama - Volim Podgoricu\nPočetna/Najčitanije/Vukčević: Obrazovani i vrijedni da budu na najodgovornijim pozicijama\nObrazovani i vrijedni treba da pokrivaju najodgovornije pozicije, kao i ljudi sa iskustvom, koji na umu imaju najbolji interes zajednice, saopštio je danas kandidat na listi SD-a Darko Vukčević.\n“Veliki iskorak je i dualno obrazovanje koje je porenuto nakon decenije. SD su i u svom programu kao jedan od prioroteta prepoznale upravo edukaciju, a fokus je na praktičnoj obuci i povezivanju učenika i studenata sa realnim radnim okruženjem. Socijaldemokrate su pokazale da mogu da iniciraju i sprovedu neke ogromne iskorake u obrazovanju, a ti iskoraci naša su garancija da ćemo nastavito da insistiramo upravo na znanju”, poručio je Vukčević.\nDarko Vukčević SD\nKnjige u prodaji od petka, cijene kompleta od oko 40 do 116 eura


Poznati finalisti, sutra borbe za odlazak u zatvor - Sportski portal Srbije\nHladno vreme i lagana kiša nisu sprečili naše najbolje basketaše da nastupe na Red Bull King of the Rock kvalifikacionim turnirima koji su danas održani na terenima KK Crvena zvezda na Kalemegdanu. 256 igrača podeljenih u četiri kvalifikacione grupe, borili su se za svoje mesto na finalnom turniru koji će biti održan u nedelju 01. juna sa početkom u 19 časova. Među igračima koji su se danas pojavili na terenu bila su i poznata lica sa prethodnih turnira, igrači koji su stizali do polufinala, finala, kao i Dušan Domović-Bulut prvi pobednik ovog takmičenja održanog 2011. godine.\nUslovi za igru nisu bili idealni, kiša koja je padala tokom prepodneva nakvasila je terene pa su se odlukom organizatora turniri održavali do osmine finala kako ne bi došlo do povreda igrača pred finale.\nDa će sutrašnje finale biti najbolje do sada pokazao je kvalitet utakmica, a atraktivni potezi mamili su aplauze brojne publike koja je bila prisutna na tribinama. Na finalnom turniru nastupiće najboljih 64 igrača, među kojima će biti i dva kralja - Nikola Vujović, pobednik turnira održanog prošle godine i Dušan Domović-Bulut.\nPubliku, pored najboljeg basketa, očekuju i brojne atrakcije među kojima je i šut sa pola terena za odlazak na svetsko finale koje će biti održano na Tajvanu!\nUlaz na finalni turnir je besplatan, a sudeći prema interesovanju publike za kvalifikacione mečeve, tribine će biti prepune tokom finalne večeri.\nImena igrača koji će nastupiti u finalu:


Majami i Memfis u finalu konferencija\nKošarkaši Majamija i Memfisa su se plasirali u finale Istočne i Zapadne konferencije u NBA ligi pošto su sa po 4:1 u seriji pobedili Čikago, odnosno Oklahomu.\nMajami i Memfis poveli sa 3:1 u polufinalu plej-ofa\nKošarkaši Majamija pobedili su na gostujućem terenu u noći između ponedeljka i utorka Čikago sa 88:65, i tako poveli sa 3:1 u polufinalu plej-ofa Istočne konferencije.\nPobede Indijane i Memfisa za vođstvo u seriji\nU trećoj utakmici polufinala plej-ofa košarkaši Indijane su u Indijanapolisu savladali Njujork Nikse sa 82:71, čime su poveli sa 2:1 u seriji, a isti uspeh ostvarili su i igrači Memfisa koji su...\nNjujork i Memfis izjednačili serije na 1:1\nKošarkaši Njujorka pobedili su na svom terenu u noći između utorka i srede Indijanu sa 105:79 i izjednačili na 1:1 u polufinalu plej-ofa Istočne konferencije u NBA ligi, dok je na "Zapadu"...\nOklahoma i Indijana poveli u polufinalnoj seriji\nKošarkaši Oklahome pobedili su sinoć Memfis sa 93:91 i tako poveli sa 1:0 u polufinalu Zapadne konferencije NBA lige, dok uz košarkaši Indijane poveli sa 1:0 u polufinalu istočne konferencije...\nVestionline, Pressonline 0 komentara\nNjujork, Indijana, Memfis i Oklahoma u polufinalu\nEkipe Njujorka, Indijane, Oklahoma Sitija i Memfisa plasirale su se u konferencijska polufinala posle pobeda u šestim utakmicama serja nad Atlantom, Bostonom, Hjustonom i Klipersima.\nDenver se vratio, Memfisu meč lopta\nOklahoma ubedljiva, Čikago slavio posle tri produžetka\nMajami poveo sa 3:0, prednost i za Čikago\nKošarkaši Majamija poveli su sa 3:0 protiv Milvokija u prvoj rundi plej-ofa NBA lige, pošto su u noći između četvrtka i petka pobedili u gostima sa 104:91.\nMark Gasol najbolji odbrambeni igrač NBA lige\nKošarkaš Memfisa Grizlisa Mark Gasol izabran je danas za najboljeg odbrambenog igrača američke NBA lige, preneli su mediji u toj zemlji.\nKlipersi poveli sa 2:0, Bulsi izjednačili seriju\nPrve pobede Klipersa, Niksa, Nagetsa i Netsa\nKošarkaši Los Anđeles Klipersa pobedili su na svom terenu u noći između subote i nedelje Memfis sa 112:91 i poveli sa 1:0 u prvom kolu plej-ofa Zapadne konferencije u NBA ligi.


Promovisanje odgovornosti javnih preduzeća - Transparency International B&H\nPromovisanje odgovornosti javnih preduzeća\nUkupna vrijednost projekta: 47.000 USD\nGlavni fokus TI BiH u ovom projektu biće otkrivanje različitih aspekata trošenja javnih sredstava od strane državnih preduzeća, s posebnim osvrtom na njihove ugovore i raspodjelu sredstava za oglašavanje u izbornim godinama.\nGlavni cilj projekta jeste jačanje nadzora nad javnim preduzećima putem rasvjetljavanja načina upravljanja njihovim sredstvima i informisanja javnosti o pronevjeri javnih sredstava, te političkim i ličnim uticajima na načine na koje ova preduzeća troše novac poreskih obveznika.\n– Obezbjeđivanje uvida u ugovorne procedure javnih preduzeća i ocjena transparentnosti istih.\n– Utvrđivanje političkih uticaja na preduzeća u državnom vlasništvu i identifikacija praksi obezbjeđivanja dobiti za političke stranke i njihov menadžment kroz dodjelu sredstava od javnih preduzeća\n– Utvrđivanje veza između privatnih preduzeća angažovanih od strane javnih preduzeća i političkih stranaka.\nAktivnosti će biti izvedene u tri faze:\nPripremna faza – utvrđivanje metodologije i uzorkovanja javnih preduzeća što podrazumijeva utvrđivanje generalnog uzorka javnih preduzeća radi prikupljanja podataka o transparentnosti procesa javnih nabavki, uspostavljanje kriterija i pokazatelja za vrstu podataka koji će se koristiti, uključujući instrumente i načine prikupljanja podataka, kao i utvrđivanje uzorka za istraživanje troška oglašavanja i metodologije za prikupljanje podataka o privatnim preduzećima.\nFaza prikupljanja podataka, tj. prikupljanje relevantnih informacija o pojedinačnim ugovorima javne nabavke koje su sklopila javna preduzeća, koja će se kasnije analizirati u svrhu procjene transparentnosti i identifikacije prakse obezbjeđivanja dobiti za političke stranke i njihov menadžment kroz dodjelu sredstava od javnih preduzeća.\nAnaliza podataka i izlaganje rezultata – objavljivanje tri analize gore pomenutih aspekata javnih nabavki i promocija rezultata kroz pojedinačne priče, slikovne prikaze, video priče, ilustracije i nadogradnju baze podataka ugovora.\n← Javne nabavke u sektoru zdravstva: Edukacija ugovornih organa\nTI BIH Akademija političkog osnaživanja žena →\nDonacija: 47.000 USD


Niška televizija » Pola veka Doma zdravlja\nObjavljeno 19.02.2013. 16:14\nNajveća ustanova primarne zdravstvene zaštite u ovom delu Srbije, niški Dom zdravlja obeležio je pola veka uspešnog rada, uz podsećanje da period razvoja tek predstoji, kako kroz obnovu opreme, tako i kroz edukaciju zaposlenih.\nPedeset godina postojanja jedne ovakve institucije, bila je prilika da se ukaže i na potrebu da grad veličine Niša dobije još jednu ovakvu ustanovu u narednom periodu.\nTrideset prvog decembra 1962. godine, tadašnji Niš dobio je svoj prvi Dom zdravlja, koji je u međuvremenu postao najveći na Balkanu, sa više od hiljadu zaposlenih, koji opslužuju skoro trista hiljada pacijenata. Od 2006. godine, ova je ustanova pod ingerencijom Grada, koji će nastaviti da radi na podizanju nivoa zdravstvenih usluga važnih za sve građane Niša i okoline, istakao je prvi čovek Grada.\nDom zdravlja je u proteklih 50 godina postigao zapažene rezultate, koji su ovu ustanovu svrstali u red najboljih i najopremljenijih u zemlji, a jedan od ciljeva koje je rukovodstvo zacrtalo za naredni period jeste i edukacija mladih snaga. Još jedan od važnih segmenata, na kojima će Dom zdravlja raditi u narednom periodu, jeste i saradnja sa ostalim zdravstenim ustanovama, a posebno sa Kliničkim centrom, sa kojim već godinama čini jedinstvenu celinu.\nSvečanom prijemu, povodom pola veka rada, prisustvovali su predstavnici Grada, opština i ustanova sa kojima Dom zdravlja uspešno sarađuje već dugi niz godina i sa kojima se planira još intenzivniji rad na poboljšanju uslova, kako za pacijente tako i za zaposlene.


Smotra aktiva i klubova žena penzionera okruga Bor i Zaječar\nU organizaciji Sekcije žena Udruženja penzionera u Negotinu je održana 13. Smotra kulturno-zabavnih aktivnosti i stvaralaštva sekcija, aktiva i klubova žena penzionera okruga Bor i Zaječar.\nOpširnije: Smotra aktiva i klubova žena penzionera okruga Bor i Zaječar\n“Transilvanija” na sceni Doma kulture u Negotinu\nNa sceni Doma kulture “Stevan Mokranjac” u Negotinu, u četvrtak 18.oktobra od 20 sati biće igrana pozorišna predstava “Transilvanija”, pozorišta iz Zaječara.\nOpširnije: “Transilvanija” na sceni Doma kulture u Negotinu\nKnjiževne konkursi ”Mirko Petković” i “Čika Andra”\nNarodna biblioteka “Dositej Novaković“ Negotin, raspisala je književne konkurse za nagrade ”Mirko Petković” i “Čika Andra”. Konkursi su otvoreni od 05. do 20.oktobra 2012. godine.\nOpširnije: Književne konkursi ”Mirko Petković” i “Čika Andra”\nPetar Čelik: Hitan apel javnosti i državnim institucijama\nMole se državne institucije i javnost da finasijski pomognu odlazak Reprezentacije Republike Srbije u Body Building-u i Fitness-u na IBFF Svetsko prvenstvo u Portorožu u Sloveniji 20.10.2012. godine, kao i mediji da ovaj naš apel podrže i pomognu da apel stigne do onih koji mogu da pomognu i omoguće našim najboljim sportistima učešće i ostvarenje rezultata na ovom prestižnom takmičenju.\nOpširnije: Petar Čelik: Hitan apel javnosti i državnim institucijama\nSastanak rukovodstva opštine Negotin sa predsednicima Saveta MZ\nNovo rukovodstvo opštine Negotin sa mr Milanom Urukovićem, predsednikom opštine na čelu, održalo je prvi radni sastanak sa predsednicima Saveta mesnih zajednica. Sastanku su prisustvovali Dragoljub Đorđević, zamenik predsednika opštine Negotin, Damir Rakić, predsednik SO Negotin, Živojin Marković, sekretar SO, Dimitrije Petrović, šef odeljenja za budžet i finansije i LPA, Predrag Stanić, šef odeljenja za opštu upravu, imovinske i stambeno komunalne poslove i Ljubiša Milenović, rukovodilac inspekcijske službe.\nOpširnije: Sastanak rukovodstva opštine Negotin sa predsednicima Saveta MZ\nOdobren projekat u oblasti socijalnog preduzetništva\nOpštini Negotin odobren je projekat u okviru susedskog programa Bugarska – Srbija pod nazivom ,,Novi poslovi za čistiju budućnost - razvoj socijalnog preduzetništva“, čija je ukupna vrednost 414.444 evra. Za opštinu Negotin planirana su sredstva u iznosu od 271.831 evra, uz učešće od 40.774 evra. Projektom je predviđeno osnivanje zadruga u okviru kojih će biti upošljeno 10 socijalno ugoženih osoba, pripadnika marginalizovanih grupa na prikupljanju i selekciji otpada i nabavka kamiona za odvoženje smeća za opštinu Negotin i partnersku opštinu Novo Selo u Bugarskoj gde će biti formirana i komunalna služba. Partner na projektu je i NVO „YUROM centar“ iz Niša.\nOpširnije: Odobren projekat u oblasti socijalnog preduzetništva\nStrana 186 od 198


Imenovani načelnici odjeljenja Opštinske uprave Šamac - Glas Regije\nImenovani načelnici odjeljenja Opštinske uprave Šamac\nSkupština opštine Šamac usvojila je danas na sjednici rješenja o imenovanju svih šest načelnika odjelјenja Opštinske uprave i skupštinkog sekretara, koji su danas položili zakletvu.\nPredsjednik Skupštine opštine Šamac Simo Varadinović istakao je usvajanje odluke o dodjeli javnih priznanja zaslužnim građanima, pojedincima i privrednim subjektima koji su se u proteklom periodu istakli svojim radom, a koja će biti uručena na svečanoj sjednici.\n„Donijeli smo odluku da dodijelimo jednu povelјu, tri plakete i pet pohvala. Svečana sjednica i njen format zavisiće od epidemioloških mjera koje budu na snazi“, rekao je Varadinović.\nNačelnik opštine Šamac Đorđe Milićević izjavio je novinarima nakon sjednice Skupštine opštine da je upoznao odbornike o svojim aktivnostima između dvije sjednice, te da je, između ostalog, stavio akcenat na jedan od kapitalnih projekata u oblasti polјoprivrede koji će u narednom periodu realizovati sa „Elektro-Dobojem“ – elektrifikacija oko 65 hektara na lokalitetu Čađavica u Crkvini.\n„Finansiraćemo dijelom iz budžeta opštine Šamac, a dijelom od učešća polјoprivrednika koji imaju tamo polјoprivredne površine. To je samo početak, a i na narednim lokacijama ćemo na području Slatina, Gajeva i Obudovca realizovati isti takav projekat“, naveo je Milićević i zahvalio preduzeću „Elektro-Doboj“ za angažman na ovom poslu koji je kapitalan iz oblasti polјoprivrede na području opštine Šamac.\nMilićević je danas upoznao odbornike i o dopisu Ministarstva finansija Vlade Republike Srpske kojim se obavještava opština Šamac da izmiri dugovanja prema tom ministarstvu u iznosu od 1.250.000 KM, a odnosi se na dio imovine bivšeg preduzeća „Hranaprodukt“ i zemlјište.\n„Vlada Republike Srpske je 2012. godine donijela odluku i prenijela pravo svojine zemlјišta i objekata na opštinu Šamac, a opština je tada našla potencijalnog partnera „Brojler – zlatno pile“. Sporazuma između Vlade Srpske i opštine Šamac nije bilo. Postoji samo jedna odluka gdje se kaže da će opština Šamac prodati „Brojleru – zlatno pile“ imovinu, a onda od prodaje isplatiti Vladi Srpske 1.250.000 KM“, rekao je Milićević.\nOn je istakao da je riječ o 2012. godini, te da tek 2015. tadašnji načelnik opštine Šamac informiše Vladu Srpske da je taj projekat propao i da se sa tim investitorom raskida kupoprodajni ugovor.\n„Sada Vlada Republike Srpske traži 1.250.000 KM. Ovo govorim iz prostog razloga što je opština Šamac dva puta komunicirala sa Ministarstvom finansija i očekujem u narednom periodu da imamo rješenje ovog problema. Jedino moguće rješenje je da se ta imovina ponovo vrati u vlasništvo Vlade Srpske da ne bi bila narušena likvidnost i normalno funkcionisanje Opštinske uprave u narednom periodu. Očekujem da će biti razumijevanja jer ne vidim drugačiji način“, naveo je Milićević.\nNa današnjoj redovnoj sjednici Skupštine odbornici dali podršku imenovanju sekretara Skupštine Blaženki Maksimović, načelnika Odjelјenja za finansije Velimira Andrića, načelnika Odjelјenja za prostorno uređenje i stambeno komunalne poslove Vedrani Mihalјčić, načelnika Odjelјenja za opštu upravu Lepi Trivić, načelnika Odjelјenja za privredu i inspekcijske poslove Predraga Nedića, načelnika Službe za lokalno ekonomski razvoj Slađani Mišić i načelnika Službe za društvene djelatnosti i poslove Civilne zaštite Miši Dervenića.\nNa današnjoj redovnoj sjednici odbornici su dali podršku odluci o visini troškova uređenja gradskog građevinskog zemlјišta na području opštine za 2021. godinu, izvještaj o raspodjeli i utrošku sredstava za razvoj polјoprivrede i sela u 2020. godini, izvještaj o utrošku sredstva po osnovu ostvarivanja subvencija za održavanje postojećeg broja zaposlenih u privrednim subjektima kao i mjere za ublažavanje negativnih poslјedica izazvanim virusom korona u 2020. godini.\nPodršku odbornika dobio je i izvještaj o dodjeli jednokratne pomoći licima koja se nalaze u stanju vanredne socijalne potrebe u 2020. godini, izvještaj o utrošku prevoza učenika na području opštine Šamac u 2020. godini i plan raspodjele sredstava za prevoz učenika u 2021. godini, informacija o radu opštinskih inspekcija u 2020. godini sa planom rada u 2021. godini, informacija o prodaju zemlјišta i objekata u vlasništvu opštine Šamac u 2020. godini.\nŠef Kluba odbornika SDS Đorđe Kertić osvrnuo se na informaciju da su dva odbornika iz opozicije SNSD podnijeli tužbu protiv opštine Šamac za neisplaćene odborničke nadoknade za januar mjesec 2021. godine.\n„Radi se o odbornicima kojima je ovo prvi mandat, a izabrani su u novembru 2020. godine, a tuže opštinu za dodatke iz januara 2021. godine“, kaže Kertić.\nOn kaže da je bio odbornik i pozicije i opozicije u prošlom i pretprošlom mandatu kada je odbornički dodatak bio veći nego što je sada.\n„Od 2012. godine kada sam prvi puta izabran kao odbornik prvi dodatak isplaćen nam je u maju 2013. godine. Do kraja tog saziva 2012 -2016 tadašnji dug za odbornike bio je 11 odborničkih naknada. Sadašnji menadžment isplaćuje odborničke dodatke redovno, ali smo u takvoj situaciji da se ne može mjesečno očekivati dva ili više dodataka. Svaki odbornik ima pravo na nadoknadu, ali ovo je ipak jedan dan u mjesecu ili dva dana, a neko radi 30 ili manje dana za ovaj novac. Apelujem na sve odbornike da budu malo više razumniji da se malo drugačije ponašaju da nebi zbog ovakvih situacija kasnila izdavanja za stipendiranje podsticaje u polјoprivredi i drugo“, kaže Kertić.\nPrethodna UHAPŠENE TRI OSOBE: SIPA pretresala u Šamcu, Orašju i Odžaku\nSljedeća Javni poziv za najbolje idejno rješenje za izgradnju gradskog mosta u Tesliću,


Sve veći broj domaćih kompanija u Srbiji iznajmljuje radnike, pri čemu za rad agencija za zapošljavanje ne postoji zakon, rečeno je 15. marta 2016. godine u debati Međunarodnog centra Ulof Palme, dok iz Ministarstva za rad, zapošljavanje, boračka i socijalna pitanja najavljuju da se zakon priprema, uz podatak da trenutno 60.000 ljudi radi angažovano preko agencija za lizing radne snage.\n"Kad donesemo Zakon o tim posebnim agencijama, one će imati svoj način licenciranja i registracije, i uslove pod kojima mogu da rade u skladu sa međunarodnim direktivama i konvencijama moraju zaposlenima da štite prava", izjavio je pomoćnik ministra rada i zapošljavanja, boračkih i socijalnih pitanja, Zoran Lazić.\nPrema njegovim rečima, sada 60.000 ljudi radi preko agencija za lizing radne snage, a pošto nisu urađeni radni odnosi, oni rade ispod ljudskog dostojanstva.\nNjima se sada manje isplati da rade preko agencija, nego "na crno", tad imaju veću platu. To treba sprečiti, moramo doneti Zakon, zaključio je Lazić na debati "otvoreni dijalog- Najamni rad u Srbiji".\nPredsednik Unije poslodavaca Srbije, Nebojša Atanacković, naveo je da agencije ze zapošljavanje, koje sada rade, bez zakonskog osnova, čine nelojalnu konkurenciju poslodavcima, koji zapošljavaju po Zakonu o radu ("Sl. glasnik RS", br. 24/2005, 61/2005, 54/2009, 32/2013 i 75/2014).\n"To ne bi trebalo tako da se nastavi, jer u tom slučaju svaki poslodavac će se opredeliti za jeftinije angažovanje radne snage preko agencije i tako ćemio imati 90 odsto zaposlenih na radu preko agencija", zaključio je on.\nLider Saveza samostalnih sindikata iz Kragujevca, Jovan Ristić, smatra da je najbolji način da se ovakve agencije regulišu, zabrana njihovog rada, jer, kako navodi, one služe tome da stvore nesigurnost kod radnika i time ga primoraju da rade za manju platu. Za njega je sporno i to što se na zvaničnom sajtu Ministarstva nalaze linkovi za te agencije, koje, kao firme, tako imaju besplatnu reklamu.\nPredstavnik Saveza stranih investitora, Mirko Kovač, istakao je da je i za poslodavce koji koriste usluge agencija i za zaposlene veoma značajno da se Zakonom regulišu i bezbednost i zdravlje na radu, kao i uslovi za osnivanje i licenciranje agencija.\nPredstavnica Nacionalne alijanse za lokalni razvoj (NALED), Dragana Ilić, ukazala je da od ukupnog broja zaposlenih u Srbiji četvrtina je neformalno zaposleno.\nTo što sada nema Zakona otvara prostor za zloupotrebe, a takođe i zatvara mogućnost inspekcijama za nadzor poštovanja prava radnika, zaključila je ona.\nIzvor: Vebsajt Danas, 15.03.2016.


NACRT ZAKONA O ISTOPOLNIM ZAJEDNICAMA: Zbog toga što će biti formirana nova Vlada i Skupština, postupak kreće ispočetka - ponovo će biti formirana radna grupa za izradu nacrta zakona, predstavnici NVO sektora neće podržati eventualne izmene postojećeg Nacrta\nKako Danas saznaje, proces u vezi sa donošenjem zakona o istopolnim zajednicama kreće ispočetka iako je taj dokument odavno u fazi nacrta zakona i predat je Vladi Srbije.\nTo je saopšteno danas predstavnicima civilnog sektora na sastanku koji je održan u Ministarstvu za ljudska i manjinska prava i društveni dijalog na čijem je čelu Gordana Čomić, koja je takođe prisustvovala tom skupu.\nNavodno, sve mora ponovo da se odradi zbog toga što će biti formirana nova Vlada i Skupština Srbije.\nKako su Danasu rekli predstavnici NVO koji su prisustvovali sastanku i koji su razočarani postupkom Ministarstva, ponovo će biti formirana radna grupa za izradu nacrta zakona.\nOni su ministarki Čomić naglasli da neće menjati ništa u tekstu nacrta zakona koji je već gotov, ukazujući da ukoliko dođe do promena, LGBTI organizacije neće podržati zakon.\nTakođe, civilni sektor se pobunio na predlog Ministarstva da se izbaci mogućnost uzimanja partnerovog prezimena.\nPodsetimo, još pre parlamentarnih i predsedničkih izbora održanih 3. aprila ove godine, ministarka Čomić je saopštila da je njeno ministarstvo završilo Nacrt zakona o istopolnim zajednicama, te da je ostalo na Vladi Srbije da odluči kada će ga usvojiti.\nMeđutim u međuvremenu su se održali izbori a vlada i parlament još uvek nisu formirani.\nInače, usvajanje ovog najvažnijeg pravnog akta za LGBTI zajednicu u Srbiji praktično je stopirano nakon što je još početkom maja prošle godine predsednik Aleksandar Vučić izjavio da ga neće potpisati ako ga parlament usvoji, jer, kako je rekao, Ustav upućuje na Porodični zakon ("Sl. glasnik RS", br. 18/2005, 72/2011 - dr. zakon i 6/2015) koji brak definiše kao zakonom uređenu zajednicu muškarca i žene.\nOn je to izjavio iako se nigde u nacrtu zakona o istopolnim zajednicama ne spominje da se radi o braku istopolnih parova. Naprotiv, radilo bi se, kako i sam naziv zakona kaže, o istoponim zajednicama.\nIzvor: Vebsajt Danas, Jelena Diković, 22.06.2022.


HomeVestiGrčka i Francuska će uvesti obaveznu vakcinaciju zdravstvenih radnika\n13/07/2021Redakcija BALKAN TVVesti, Vesti iz sveta0\nGrčka i Francuska će uvesti obaveznu vakcinaciju za zdravstvene radnike. Ulazak u barove, klubove, pozorišta i bioskope u Grčkoj će biti omogućen samo vakcinisanima, a u Francuskoj najavljuju kovid19-propusnice.\nGrčka će uvesti obaveznu vakcinaciju protiv kovida-19 za zdravstvene radnike i osoblje u domovima za stare, objavio je premijer Kirijakos Micotakis.\nOsoblje u staračkim domovima treba da bude vakcinisano najkasnije do 16. avgusta, a ko ne bude hteo, biće privremeno suspendovan s posla, upozorio je on.\nOd utorka vakcinacija će biti otvorena za uzrast od 15 do 17 godina vakcinom „Fajzer“.\n„Zemlja se neće zatvoriti zbog stavova nekih“, rekao je Micotakis o onima koji to traže jer se pademija ponovo širi.\nSamo vakcinisani u barove, bioskope, pozorišta\n„Danas možemo da zatvorimo poslednje poglavlje sanitarne krize, samo ako svako ima vakcinu slobode“, rekao je premijer.\nGrčka je danas zabeležila 2.107 novih slučajeva zaraze koronavirusom u odnosu na 800 pre samo nedelju dana. U toj zemlji je od korona virusa umrlo 12.000 ljudi, a samo danas desetoro.\nU Francuskoj kovid-19 propusnice\nU govoru koji je prenosila televizija, Makron je rekao da će svakog ko hoće da u restoran, tržni centar ili na nekoliko drugih vrsta javnih mesta, morati da ima „specijalne kovid-19 propusnice“ – prenosi AP.\n„Imaće do 15. septembra da se vakcinišu“, a zatim će biti primenjene sankcije, rekao je Makron izlažući mere čiji cilj je da zaustavi širenje zaraznijeg delta soja koronavirusa, prenosi agencija Frans pres.\n„Zdravstvena propusnica će se primenjivati u kafeima, restoranima, tržnim cemtrima, kao i u bolnicama, domovima za stare, socijalnim ustanovama, ali takodje u avionima, vozovima i autobusima za duge vožnje, i na ta mesta će moći da idu samo vakcinisani ili osobe sa negativnim testom“, rekao je francuski predsednik.\n„Delta soj“ korona virusa ponovo povećava broj infekcija u Francuskoj koja je tek počela sezonu letnjih odmora posle dugo očekivanog procesa ponovnog otvaranja.\nFrancuska je tek pre tri dana otvorila noćne klubove prvi put posle 16 meseci i time završila produženo postepeno vraćanje na predpandemijsku normalu, taman na vreme za letnji odmor. Ali s „delta sojem“ koji ponovo raste širom Evrope, ponovo se uvode nove mere.\nDesetine uhapšenih na protestima protiv kubanske vlade\nNajmanje 34 mrtvih u autobuskoj nesreći u Bolivijskim Andima


univerzitet - Dnevni list Danas\nPočetna » univerzitet\nApel univerzitetskih profesora odbornicima: Odložite plan detaljne regulacije za Makiško polje\nZvaničnik: U napadu vojske Etiopije pogođen univerzitet u pokrajini Tigraj\nJedan etiopski univerzitetski zvaničnik je izjavio da je u najnovijem napadu vojske Etiopije iz vazduha pogođena zgrada jednog fakulteta u glavnom gradu separatističkog regiona Tigraj.\nPiše: Beta/AP 20. 11. 2020.\nNaoružani ljudi upali u Univerzitet u Kabulu, policija opkolila kampus\nNaoružani ljudi upali su danas u Univerzitet u Kabulu, odakle se čuje pucnjava i studenti beže, javili su avganistanski zvaničnici i očevici.\nPiše: Beta/AP 2. 11. 2020.\nPiše: Katarina Živanović 14. 10. 2020.\nMinistarstvo prosvete uplitanjem u proces izbora dekana narušava autonomiju univerziteta i produbljuje krizu na Filološkom fakultetu.\nPiše: V. Andrić 21. 9. 2020.\nViše od 360 slobodnih mesta na Državnom univerzitetu u Novom Pazaru\nNa Državnom univerzitetu u Novom Pazaru za septembarski upisni rok koji počinje 2. septembra, ostalo je ukupno 361 slobodno mesto, od čega 215 na budžetu i 146 na samofinansiranju.\nRektorka zadovoljna plasmanom Univerziteta na Šangajskoj listi\nRektorka Univerziteta u Beogradu Ivanka Popović izjavila je da je zadovoljna plasmanom Univerziteta na Šangajskoj listi i ocenila je da je to odličan rezultat jer je konkurencija u visokom obrazovanju u celom svetu velika.\nNa osnovu prošlomesečne odluke Upravnog suda u Beogradu, Senat Univerziteta u Kragujevcu danas je poništio sve odluke tog univerziteta, te kragujevačkog Fakulteta medicinskih nauka (FMN), od 27. jula 2018. do 23. aprila 2019.,…\nPiše: Z.Radovanović 24. 7. 2020.\nUniveritet u Novom Sadu u ponedeljak će, povodom 60 godina od osnivanja, organizovati svečanost na kojoj će govoriti predstavnici akademske i društvene zajednice, nakon čega će biti dodeljene zahvalnice Univerziteta.\nDržavni univerzitet u Novom Pazaru počinje da radi 15. maja\nU skladu sa preporukama Ministarstva prosvete, Državni univerzitet u Novom Pazaru, posle dvomesečne pauze, vrata za svoje studente ponovo otvara 15. maja.\nPiše: V. A. 5. 5. 2020.\nKONUS: Stvorićemo sve preduslove da se studenti vrate u učionice\nRektorski savet Konferencije univerziteta Srbije (KONUS) oglasio se danas povodom plana aktivnosti za organizovanje nastavka aktuelne školske godine.\nJedan od pet miliona: Poslanici da se solidarišu sa roditeljima studenata i odreknu se dela zarada\nPokret #1od5miliona traži da studenti budu oslobođeni plaćanja preostalog dela školarina, kako njihovi roditelji, koji zbog posledica uvođenja vanrednog stanja jedva krpe kraj sa krajem, ne bi bili primorani da deci uskrate obrazovanje jer nemaju novca da ga plate.\nPiše: Danas Online 18. 4. 2020.\nOtisak stopala pomaže u raspoznavanju beba\nOsim o ovoj praksi kojom jedna bolnica sprečava zamenu beba, listovi Pravda i Vreme pisali su još i o novootvorenoj katedri za modu na Univerzitetu u Torontu, ali i problemima koje meštanima stvara pijani apotekar.\nPiše: Dragana Jovanović 18. 4. 2020.\nPokret „Jedan od pet miliona“ zatražio je danas od Univerziteta u Beogradu da formira krizni štab za vreme trajanja vanrednog stanja u Srbiji, kako bi se odluke o organizaciji rada i zaštiti akademske zajednice u trenutnim uslovima donosile na nivou Univerziteta.


Saša Vujačić pojačao Veneciju\nSlovenački košarkaš Saša Vujičić potpisaće ugovor sa italijanskim prvoligašem Venecijom do kraja sezone.\nVujačić je igrao samo dve utakmice u NBA ligi ove sezone za Los Anđeles Kliperse i postizao je malo preko dva poena po utakmici.\nPrethodnih sezona, Slovenac je nastupao za Anadolu Efes, a u bogatoj karijeri igrao je i za Los Anđeles Lejkerse, Bruklin Netse i Udineze.\n„IMAJU MOTIV ZA REVANŠ” Košarkaši Partizana ne žele da čuju za OPUŠTANJE protiv Venecije: „Da odigramo koliko možemo!” /VIDEO/\n"ISKREN DA BUDEM, NIJE BILO SJAJNO" Andrea Trinkijeri o uspehu Partizana u Italiji: Nismo bili u pravom ritmu\nPARTIZANOVI AMERI ODLEPILI ZBOG "GROBARA"! U Veneciji se trijumf crno-belih slavilo uz bubanj i ĐUSKANJE na terenu /VIDEO/\nTEGIJEVO ZAKUCAVANJE Porazi liče jedan na drugi, nema ko DA POVUČE RUČNU! Navijači, napunite „Arenu” KAO NEKADA!


Uđite u tek otkriveni tunel droge, koji vodi od Kalifornije do Meksika! | Visokoin.com\nUđite u tek otkriveni tunel droge, koji vodi od Kalifornije do Meksika!\nPolicija SAD otkrila je, prošle srijede, tajni podzemni tunel droge koji se proteže od Kalifornije do Meksika, i tom prilikom oduzela skoro tonu i po marihuane u procesu. U novoizgrađenoj kući ispod koje se krije tunel, američki savezni organi uhapsili su i četiri osobe.\nVlasti kažu da su trgovci drogom kupili zemljište u Kaliforniji i na njemu izgradili kuću.\nZemljište ih je koštalo 240.000 dolara dok su dodatnih 86.000 potrošili na gradnju kuće sa ciljem da prikriju svoje aktivnosti.\nLaura Duffy, advokat za Južni okrug Kalifornije rekla je da za graditelja, finansijera i operatora ovih prolaza, nema svjetla na kraju tunela: – Mi ćemo oduzeti drogu i tunel prije nego što budu imali priliku da ga koriste.


Derbi prvenstva: Trajal - Radnički | Pirot vesti\nPočetna/Sport/Derbi prvenstva: Trajal – Radnički\nRadnički Pirot sutra, subota 21. maj, gostuje u Kruševcu gde će se od 17 časova sastati sa liderom na tabeli i novim prvoligašem, Trajalom. Kako ocenjuju poznavaoci fudbala ovo je sigurno derbi Prvenstva Srpske lige “Istok”. Utakmica je bez takmičarskog karaktera, već sada izvesno je da će Trajal ostati na samom vrhu tabele, a da će Radnički zauzeti neku od boljih pozicija. Upravo zato, očekuje se da će ovo biti pravo sportsko odmeravanje snaga i nadigravanje jedne od najboljih srpskoligaških ekipa.\nMarko Mančić, pomoćni trener Radničkog, najpre je čestitao sutrašnjem protivniku plasman u prvoligaško društvo i rekao, pored ostalog, da sutrašnji meč “Beli” očekuju sa veliki nestrpljenjem.\n“Želimo da odmerimo snage sa budućim prvoligašem i vidimo dokle smo mi stigli u radu i napredovanju naših fudbalera. Očekujem da će to biti lepa utakmica koja nema takmičarski značaj, ali želimo da vidimo koliko mi možemo protiv jedne takve ekipe. Što se tiče igračkog kadra svi osim Filipa Stojanova, koji zbog žutih kartona neće igrati, su spremni. Igraćemo našu ofanzivnu igru i nadamo se pobedi. Mi smo napadački orijentisani, nadamo se većem posedu lopte. Trajal je ekipa koja je najmanje golova primila, koja još nije izgubila utakmicu, dakle, igraće najbolja odbrana protiv najboljeg napada” – izjavio je Mančić.\nGolgeter Radničkog, Mitar Radivojević, je prošlu utakmicu gledao sa tribina, s obzirom da zbog žutih kartona nije bio u sastavu Radničkog. Kaže da je na tribinama teže i da sa velikom željom očekuje sutrašnji susret. On očekuje veoma dobru utakmicu i nada se pobedi svog tima.\nfk radnički pirot fk trajal istaknuto marko mančić mitar radivojević\nRadnički u finalu humanitarnog turnira\nKošarkaši pišu nove stranice istorije pirotskog sporta – počeli sa pripremama za elitni rang takmičenja\nSportsko srce Marka Davidovića


retke bolesti : strana 2 : Južne vesti\nPomozimo dvogodišnjoj Leni da ode na lečenje\n12:39, 29. 10. 2016.\nLeni Krstić iz Niša, koja boluje od retkih bolesti Mijelodisplaznog sindroma i Akutne leukemije tipa M7, za transplantaciju matičnih ćelija u inostranstvu, potrebno je 150.000 evra.\n15:46, 4. 4. 2016.\nŠestoro dece iz vrtića “Dečija radost” obolelo je od šarlaha, a po rečima nadležnih, mališani su se zarazili van vrtića. Iz Zavoda za javno zdravlje potvrđuju da je proglašena epidemija u vrtiću, ali da nema mesta panici.\nCentar za lečenje “zečje usne” uskoro u Nišu\n15:30, 24. 2. 2016.\nDeca koja se rode sa teškim anomalijama rascepa usne i nepca za nekoliko meseci moći će da budu lečena u specijalizovanom centru u Nišu, koji će biti prvi takve vrste na prostorima bivše SFRJ, najavljeno je na skupu lekara Cleft tima Evropske unije na niškom Medicinskom fakultetu.\nHumanitarna predstava za pomoć mladoj pesnikinji\n10:26, 12. 11. 2015.\nHumanitarna predstava "Mečka" glumačke trupe "Optimisti" biće odigrana u petak u Domu vojske u Vranju, a sav prihod od ulaznica biće uplaćen na račun Ane Ilić, mlade pesnikinje iz Vladičinog Hana obolele od Fridrajhove ataksije.\nApel za pomoć pesnikinji Ani Ilić\n13:14, 3. 9. 2015.\nMladoj pesnikinji Ani Ilić iz Vladičinog Hana koja boluje od retke bolesti Fridrajhove atakcije potrebna je pomoć radi oporavka organizma u Atomskoj banji u Gornjoj Trepči koja sa svim terapijama i neophodnim pratiocem košta 1.100 evra.\nRehabilitacija u banjama za teško bolesnu decu Palilule\n15:01, 10. 7. 2015.\nŠestoro dece od 4 do 18 godina koja boluju od teških bolesti, zahvaljujući fondu "Pomozimo našoj deci" Opštine Palilula, biće po preporuci lekara poslati u banje na rehabilitaciju.\nI vranjski medicinari prikupljaju pomoć za Vladicu\n15:40, 6. 5. 2015.\nZaposleni u Zdravstvenom centru u Vranju započeli su akciju prikupljanja novca za pomoć u lečenju dvadesetjednogodišnjeg Vladice Petkovića, teško obolelog mladića iz sela Tibužde koji se bori sa rakom kože.\nProglašena epidemija šarlaha u Medveđi\n16:31, 13. 3. 2015.\nU predškolskoj ustanovi “Mladost” dva deteta su obolela, a još sedmoro imaju streptokoke u grlu, zbog čega je Zavod za javno zdravlje Leskovac proglasio epidemiju šarlaha u ovom vrtiću.\nIzašao priručnik za obolele od retkih bolesti\n12:58, 26. 2. 2015.\nPovodom Međunarodnog dana retkih bolesti, 28. februara, za obolele i članove njihovih porodica, u tiražu od 1.000 primeraka pripremljen je priručnik kojim se olakšava pristup informacijama zakonodavnog okvira za retke bolesti.\nNišlijka leči slip apneu - opasno hrkanje\n10:28, 26. 1. 2015.\nDoktorka Tatjana Radosavljević jedna je od retkih lekara u Srbiji koja se bavi lečenjem sve prisutnijeg oblika težeg hrkanja poznatijeg pod nazivom slip apnea, koje za posledicu može da ima brojna oboljenja, ali i šlog.\nRetke bolesti - tema književnog konkursa\n13:00, 4. 1. 2015.\nIz niškog Udruženja za zaštitu prava zaposlenih pozivaju književne stvaraoce da do 28. februara pošalju svoju pesmu na međunarodni humanitarni književni konkurs “Tamni dani, svetle noći”.\nNovac od prodate slike daje za lečenje Andreje\n11:54, 13. 11. 2014.\nMladi niški umetnik Ilija Fonlamov Francisković odlučio je da proda jednu od svojih slika i novac od prodaje donira za operaciju sedmogodišnje Andreje Stevanović koja boluje od izuzetno retke bolesti.\nOsmogodišnjoj Mili potrebno 4.000 evra za operaciju\n13:36, 3. 11. 2014.\nMili Milanović iz sela Gornji Drenovac kod Žitorađe teško je oštećen vid i jedini spas za ovu hrabru devojčicu je operacija u Rusiji za koju petočlana porodica koja živi od socijalne pomoći nema novca.


Grad Novi Pazar - Korićenjem reka ljudi bezbedniji, mogućnost novih poplava minimalna\nKorićenjem reka ljudi bezbedniji, mogućnost novih poplava minimalna\nZahvaljujući finansijskoj podršci Svetske banke i JVP "Srbjavode", omogućena je sanacija rečnih korita na rekama u gradskom i prigradskom području Novog Pazara. Delegacija Svetske banke na čelu sa direktorkom za region Zapadnog Balkana Lindom Van Gelder, obišla je radove u okviru projekta čija je vrednost 2 miliona eura a kranji cilj da preventivnim delovanjem doprinese zaštiti od poplava u priobalnim naseljima.\n"Svetska banka i Srbijavode prepoznali su značaj projekta za naš grad, jer Novi Pazar se poslednjih godina više puta suočio sa velikom materijalnom štetom nastalom usled izlivanja reka. Korićenjem reke Raške u dužini od 1650m, Deževske reke u dužini od 550 metara i Banjske reke od 300 m, bezbednost građana koji žive pored reka je znatno povećana u periodima godine kada usled padavina dolazi do podizanja nivoa vode. Rizik od polava je,nakon ovog ulaganja, minimalan", rekao je ovim povodom gradonačelnik Nihat Biševac.\nU poplavama tokom prethodnih godina, naročito onim 2011. i 2014. građani koji žive u neposrednoj blizini reka suočili su se sa ogromnim problemima, a nekima od njih voda je tada uništila sve što su imali. Neposredna blizina industrijske zone reci Raški, uzrok je materijalnoj šteti sa kojom su se u minulom periodu suočili i mnogi privrednici, pa je prema rečima gradonačelnika Biševca, značaj korićenja koje će sprečiti slične situacije u budućnosti, izuzetan. Prvi čovek Novog Pazara podsetio je da su radovi završeni u projektom predviđenom roku i da je saradnja sa Svetskom bankom i Srbijavodama jedno izuzetno iskustvo.\nDirektorka Svetske banke za region Zapadnog Balkana Linda Van Gelder izrazila je zadovoljstvo što "nakon zajedničkog napora Svetske banke, Srbijavoda i Grada, reke u Novom Pazaru izgledaju impresivno".\n"Drago mi je što smo doprineli regulisanju vodotoka na rekama a s obzirom da dok obilazimo teren pada kiša, prilika da se uverimo kako je sve dobro urađeno je fantastična. Želeli smo da zajednički podignemo sigurnost ljudi na veći nivo i u tome smo uspeli", kazala je Van Gelder.\nKorićenje reka u Novom Pazaru deo je projekta od čak 300 miliona eura podrške Svetake banke Republici Srbiji, u nastojanju da sanira štete nastale u poplavama i da, što je još važnije, prevencijom onemogući nova izlivanja reka.


Počasni predsednik Demokratske stranke Boris Tadić izjavio je večeras da je spreman da ponovo stane na čelo stranke i da očekuje da Glavni odbor na sutrašnjoj sednici iskaže nepoverenje aktuelnom predsedniku DS Draganu Djilasu.\n"Spreman sam da obavljam dužnost predsednika Demokratske stranke ako me kandiduju", rekao je Tadić, nekadašnji predsednik DS i bivši predsednik Srbije i istakao da se nikada nije zalagao za koaliciju DS i Srpske napredne stranke.\nTadić je u intervjuu Radio-televiziji Srbije rekao da je skoro 60 stranačkih odbora i 1.500 članova pokrenulo inicijativu za smenjivanje Djilasa zbog loših izbornih rezultata i da je on (Tadić) spreman da stane uz njih, ako ga kandiduju za novog predsednika DS-a.\nU slučaju da Glavni odbor DS na sutrašnjoj sednici u Novom Sadu ne usvoji izveštaj Dragana Djilasa o radu u protekla tri meseca, pokreće se procedura izbora novog rukovodstva, rekao je Tadić.\nNa konstataciju da on očekuje da Glavni odbor DS ne usvoji Djilasov izveštaj, Tadić je odgovorio: "Tako je!".


Vlada FBiH pozvala građane da razgovaraju o očiglednim problemima - Klix.ba\nBiH Vlada FBiH pozvala građane da razgovaraju o očiglednim problemima\nVlada FBiH pozvala građane da razgovaraju o očiglednim problemima\n7.2.2014. u 13:50\nVlada Federacije BiH je na današnjoj hitnoj sjednici u Sarajevu potvrdila zaključke sa sinoćnjeg sastanka premijera Federacije BiH Nermina Nikšića i federalnog ministra unustrašnjih poslova Predraga Kurteša s premijerima Tuzlanskog, Sarajevskog i Zeničko-dobojskog kantona, direktorom Federalne uprave policije, ministrima unutrašnjih poslova i policijskim komesarima ovih kantona, te glavnim federalnim i glavnim kantonalnim tužiteljima ovih kantona.\nU cilju rješenja problema s neuplaćenim doprinosima za zdravstveno osiguranje u firmama koje nemaju definiran status, Vlada FBiH traži od kantonalnih vlada da se zajednički uključe u njegovo rješavanje kako bi se napravio model u kojem bi radnici ovih preduzeća imali mogućnost liječenja za sebe i članove njihovih porodica.\nFederalni premijer jučer je dopis takvog sadržaja uputio premijerima svih deset kantona u Federaciji BiH, a Vlada FBiH očekuje da se o ovoj inicijativi katonalne vlade izjasne u što skorijem roku.\nPosebno naglašavajući opravdanost zahtjeva cjelokupne javnosti koji se odnose na kažnjavanje privrednog kriminala i privatizacijske pljačke, Vlada FBiH podsjeća da od prvog dana u ovom mandatu insistira i očekuje od pravosudnih organa da što prije istraže i procesuiraju izvršioce ovih djela, u čemu su kantonalni premijeri, prisutni na sinoćnjem sastanku, izrazili spremnost na potpunu saradnju i podršku ovom procesu.\nU ovom kontekstu, Vlada je danas zaključila da će reafirmirati set antikorupcijskih zakona i uputiti ih u Parlament FBiH na ponovno razmatranje i usvajanje. Ovo se, također, odnosi i na zakone kojima se stvara bolje poslovno okruženje.\nNaglašeno je da bi usvajanje i početak primjene ovih zakona u velikoj mjeri doprinio stvaranju pravednijeg društva i omogućio dodatne investicije, zapošljavanje i razvoj privrede FBiH, saopćio je Ured za odnose s javnošću Vlade FBiH.


Protest i pomen preminulim kolegama | Sremska Mitrovica - Info\nProtest i pomen preminulim kolegama\nBudući da je u toku pandemije čak 70 zdravstvenih radnika izgubilo bitku sa korona virusom, nekoliko lekara okupilo se na Trgu Republike kako bi iskazalo poštovanje, a ujedno i protest zbog smrti svojih kolega.\nValentina Ljubić Beganović, Maja Nešović i Ljiljana Veljković su zajedno s Trga Republike prošetale do Trga Slavija, kako bi podsetile na žrtvu i teške uslove u kojima rade njihove kolege.\n“Ne želimo popularnost, ne želimo da se promovišemo, samo hoćemo da pokažemo kako smo srcima uz sve naše kolege. Treba ispitati zbog čega je smrtnost lekara u Srbiji veća nego bilo gde u regionu, kako se radi, koliko traju njihove smene“, rekla je Valentina Ljubić Beganović.\n„Pored naše ljubavi, stručnosti, upornosti, požrtvovanja, osećamo se nemoćni“, navele su one.\nLekari su poručili da je to njihov lični čin i da nemaju veze s bilo kakvom organizacijom, niti s političkim partijama.\n„Ovo je u spomen svim našim kolegama“, rekle su na kraju ove doktorke.


Kompletni INOX servisni centar Surčin, Beograd | Luka-term DOO\nU našem asortimanu nalaze se limovi u tablama i namotajima, profili, cevi (kvadratne, okrugle, pravougaone), šipkasti materijali, flahovi, dekorativni limovi, perforirani, gazišta… Svi materijali sa našeg lagera poseduju prateće sertifikate.\nSa ponosom ističemo da su kvalitet materijala, mogućnost brze isporuke, dobre cene i spremnost da se potrebama kupca uvek izađe u susret ono što nas odlikuje i što nam omogućava dugogodišnje prisustvo na tržištu prohromskih (INOX) materijala.\nLuka-term doo sa svojim stručnim timom prati svetsko tržište i stalno širi svoj asortiman. Koristeći nase dugogodišnje iskustvo, dobre poslovne namere, visok kvalitet materijala i dobre cene stalno širimo listu korisnika našeg lagera.\nVelikim asortimanom repromaterijala u svakom trenutku stojimo na raspolaganju za dogovor i savet a sve u cilju ostvarenja zajedničkog cilja – dobre poslovne komunikacije!


Foto: Vladimir Stojaković | Dodik nudi Borenoviću ulazak u Savjet ministara\nDejan Šajinović 26.03.2019 15:33 15:40\nBANJALUKA – Milorad Dodik, predsjednik SNSD-a, je na sastanku sa delagacijom PDP-a koju je predvodio predsjednik ove stranke Branislav Borenović, ponudio ministarsko mjesto Borenoviću u novom Savjetu ministara BiH, ali je Borenović tu ponudu odbio.\nMeđutim nije isključeno da PDP uđe kao stranka u Savjet ministara.\nBorenović je rekao da će PDP o tome donijeti odluku sljedeće sedmice. Dodik je rekao da je ključno to da i u slučaju neulaska PDP-a da će stranke usaglasiti zajedno srpsku nacionalnu politiku u Sarajevu.\nDodik i Borenović su rekli da je dogovoreno formiranje komisije kako bi se poboljšao rad javnog radio-televizijskog servisa RS, a i da su usaglašeni principi o promjeni Izbornog zakona prema kojima bi došlo do transparentnijeg organizivanja izbora i većeg povjerenja u izborni rezultat.\nDogovorili su i da ne pristanu na formiranje komisija i tijela u Parlamentarnoj skupštini BiH ako ne dođe do formiranja Savjeta ministara, a Dodik je rekao da bi moglo doći do povlačenja spremnosti te stranke da se pristupi formiranju Savjeta ministara ako uskoro ne dođe do njegovog formiranja.\nNa sastanak SNSD-om došao je SDS.\nMilorad Dodik Branislav Borenović SNSD PDP


09-11-2019 18:46 Izdvojeno Svet Planeta Video\nPredsednik Vladimir Putin je u misiji da Rusiju oslobodi zavisnosti od stranih proozvođača hrane i modernizuje mlečnu industriju, u kojoj se na pojedinim farmama mleko još muze ručno.\nDa bi to postigao, dobija pomoć iz Evrope. Pet godina nakon što je zapadni embargo Rusiju lišio holandske gaude i italijanskog parmezana, ruske kompanije dovoze hiljade crno-belih holštajna preko granice do najmodernijih štala. Rusija je sada najveći uvoznik krava iz Evropske unije.\nTo je deo ambicioznog plana vlade da transformiše Rusiju iz najvećeg uvoznika mleka u samoodrživost u roku od osam godina. Dugoročno, Rusija je postavila svoj cilj kada je prodaja mleka u pitanju: izvoz u Kinu, pre svega, ali i i druge azijske zemlje poput Koreje, Vijetnama, Indonezije, arapskih zemalja i nekih afričkih zemalja.\nDo sada je Rusija od EU kupila 45.000 junica u vrednosti od oko 100 miliona evra (110 miliona dolara), prema carinskim podacima. Verovatno će i u 2019. biti najveći uvoznik drugu godinu zaredom. Te cifre su duplo više od 2016.\nDok su Evropa i Sjedinjene Države decenijama usavršavale genetiku mlečnih krava kako bi proizvodnju mleka podigle na maksimum, rusko stado nije držalo korak. Ilustracije radi, skoro trećina mleka u zemlji potiče sa domaćinstava sa nekoliko krava u dvorištu ili kompanija koje koriste zastarelu tehnologiju.\nDržavni sekretar SAD Majk Pompeo je povodom obeležavanja 30. godišnjice pada Berlinskog zida oštro kritikovao Rusiju i Kinu zbog širenja autoritarnosti. Pročitajte OVDE sve detalje.\nIzvor: bloomberg. com/Informer


Gradnja stambenih i poslovnih objekata je veoma unosan posao, a velika potražnja za kvadratima navela je mnoge da se bave investitorskim poslom. Ipak, obezbediti sredstva za tako velike projekte, gde od ideje do realizacije i naplate prođe dosta vremena, nije ni malo lako. Ulaganja su ogromna, a na naplatu uloženog čeka se dugo - dok se objekat ne završi, a kvadrati ne prodaju.\nUpravo su zbog toga banke u svoju ponudu uvrstile kredite za projektno finansiranje koji su namenjeni investitorima i izvođačima radova.\nProjektno finansiranje je nesumnjivo jedan od najkompleksnijih vidova kreditiranja – uložena sredstva su ogromna, a rok naplate dugoročan.\nSvakako, investitor koji se odluči za projektno finansiranje, obezbedio je sebi i kupcima brojne pogodnosti:\nRokovi izgradnje su znatno kraći, a kupac manje čeka na useljenje\nGarancija da će objekat sigurno biti završen\nTakođe, biće sigurno uknjižen\nNema bojazni da će u nekoj fazi gradnje nestati novca za dalje radove\nKupci su zaštićeni od rizika da investitor neće ispuniti obaveze\nIpak, postati poželjan kandidat banke za projektno finansiranje nije ni malo lako i zahteva niz uslova i obaveza. Banka mora biti 100% sigurna da se upušta u siguran posao i projekat. Zbog svega toga put od ideje investitora, do uspešno završenog i naplaćenog projekta prolazi kroz različite faze!\nDa biste uopšte zakoračili u banku i podneli zahtev za ovaj vid kreditiranja, neophodno je da napravite niz nimalo jednostavnih koraka - odabir lokacije, pribavljanje vlasničke dokumentacije i provere urbanističkih uslova, idejno rešenje, procena vrednosti lokacije, te osnivanja firme za dobijanje finansiranja.\nAli to nije sve. Na investitoru je da dobije građevinsku dozvolu, odabere adekvatne izvođače radova, ugovori dinamiku posla, proceni troškove i projektuje zaradu.\nTek tada na red dolazi banka i podnošenje zahteva za projektno finansiranje. Banka će svaki detalj projekta staviti pod lupu, kako bi procenila i najmanji mogući rizik i otkrila nedostatak projekta koji bi potencijalno mogao da dovede do gubitka. Ipak, na to ne treba gledati kao na negativni aspekt čitavog projekta - na taj način banka ne čuva samo sebe, već i investitoru ukazuje na rizike i propuste. Sve i da investitor projekat realizuje iz sopstvenih sredstava, svaki propust bi mogao da ga dovede do neželjenih finansijskih ishoda.\nKome se odobravaju krediti za projektno finansiranje?\n- Investitorima i izvođačima radova koji, u skladu sa Zakonom o planiranju i izgradnji, učestvuju u realizaciji stambeno-poslovnih objekata\n- Vlasnik projekta osniva novo preduzeće, odnosno SPV (Special Purpose Vehicle) koje je nosilac projekta i čija bi jedina delatnost bila isključivo zasnovana na aktivnostima projekta. U ime tog preduzeća aplicira za kredit, koristeći ostvarene gotovinske tokove i prihode za otplatu kredita\n- Imovina preduzeća, između ostalog, postaje sredstvo obezbeđenja kredita


Monza - Nuova Cosenza, Fudbal - Predlog tip - 30/11 2021\nUtorak, 30/11 - Fudbal, Italija, Serija B\n30/11Monza vs Nuova Cosenza1X2tip: 1\nU Italiji se, pored Serije A, vanredno kolo igra i u Seriji B. Odlična MOnca dočekuje KOzencu u utorak u 20.30.\nDomaći tim je jedno od prijtanijih iznenađenja i posle 13 odigranih kola nalazi se u vrhu tabele, tačnije na 8. poziciji sa 22 osvojena boda. Imali bi i više, ali su čak sedam puta remizirali, dok su za to vreme poraženi samo dva puta. Monca je bez poraza na poslednjih sedam utakmica, a u tom periodu je igrala u stilu bod na strani, pobeda kod kuće. Baš tako je bilo, vezali su četiri pobede u Monci, dok su na strani takođe četiri puta remizirali, posle poraza od Lećea. Njihov cilj je plasman u plej of, ali još nismo sigurni kakve su im ambicije kada je plasman u elitu u pitanju, s obzirom da su prethodnu sezonu završili na trećem mestu i u plej-ofu ostali bez plasmana.\nGostujući tim nalazi se u donejm delu tabele i sva je prilika da mu predstoji borba za opstanak, ukoliko se nešto drastično ne promeni u narednom periodu. Prošlo je tek 13 prvenstvenih rundi, tek je trećina prvenstva, ali se već može videti ko su favoriti za ulazak u Seriju A, a među njima nije tim Kozence. Ovaj tim je prethodnu sezonu završio na 17. mestu, trebalo je da ispadne u Seriju B, ali znate već da kod Italijana neko uvek bankrotira, ap šansu dobije neka druga ekipa. Ovog puta ugasio se Kjevo iz Verone i napustio takmičenje. U prethodna četiri kola Kozenca nije pobedila, osvojili su samo jedan bod i nemaju mnogo izgleda u Monci.\nMonca je neprikosnovena kada igra na svom Brianteu i od šest utakmica dobili su pet, dok su samo jednom igrali nerešeno. S druge strane Kozenca je na sedam gostovanja samo dva puta osvojila bod, poslednji put u Parmi pre desetak dana. Ovde je jedinica izvesna, a za pobedu Monce u kladionici MaxBet koeficijent iznosi 1.66.


U predlogu sporazuma između nemačkog kancelara Angele Merkel i nemačkih regija ocenjuje se da je nastavak prvenstva u Bundesligi i "Cvajti" s ciljem ograničavanja ekonomske štete - prihvatljiv, prenosi Srna.\nNastavku takmičenja treba da prethodi karantin od dve sedmice, ako treba u obliku trening-kampova, ističe se u predlogu.\nNemački fudbalski savez traži odobrenje za nastavak prvenstva, što je od vitalne važnosti za preživljavanje tog sektora koji u Nemačkoj zapošljava 56.000 ljudi.\nRukovodstvo Saveza predstavilo je vlastima strogi sanitarni protokol koji se zasniva na višestrukim testiranjima za otkrivanje virusa, što bi omogućilo nastavak prvenstva uz minimalni rizik.\nNemački ministar zdravlja Jens Špan oenjuje da je taj protokol dosledan i da bi mogao poslužiti i kao model za druge sportove.\nAko se poslednjih devet kola Bundeslige bude moglo igrati, nemački klubovi sakupiće 300 miliona evra od prodaje televizijskih prava.\nTime bi se mogli, koliko-toliko, smanjiti gubici u momentu kada je desetak klubova od njih 36 iz prve i druge lige na rubu bankrota, prenose nemački mediji.\nSa druge strane, nemačka agencija DPA, kako prenosi Tanjug, javlja da "Angela Merkel, ipak nije danas dala zeleno svetlo za nastavak fudbalske Bundeslige 15. maja" već će fudbal u Nemačkoj početi sedam dana kasnije.\n"Merkel je naložila obavezni dvonedeljni karantin za klubove Prve i Druge lige, to znači da bi fudbaleri najranije mogli na teren 22. maja. Razlog za ovakvu odluku jesu masovna testiranja među igračima koja su pokazala da ima zaraenih", piše DPA.


Početak/Zdravlje/Klinika za ortopediju poneće ime nedavno preminulog akademika prof. dr Milorada Mitkovića\nPola veka Klinike za ortopediju i traumatologiju UKC Niš\nКlinika za ortopediju i traumatologiju Univerzitetskog Кliničkog centra u Nišu, proslavila je 50 godina postojanja i rada. U skladu sa epidemiološkim uslovima, svečanim stručnim skupom, u zgradi Univerziteta u Nišu, obeleženo je pola veka postojanja Кlinike za ortopediju i traumatologiju.\nUz prisustvo kolega iz cele Srbije, direktore svih ortopedskih klinika, eminentne stručnjake iz oblasti ortopedije i trumatologije, predstavljen je istorijat i razvoj Кlinike za ortopediju koja je danas klinika za lečenje najzahtevnijih stanja u oblasti kojom se bavi.\nSvečano stručni skup otvorio je direktor Univerzitetskog kliničkog centra Niš prof.dr Zoran Perišić.\n„Od momenta kada sam došao na čelo UКC Niš, Кlinika za ortopediju i traumatologiju i njen rukovodilac prof.dr Ivan Micić je pozitivan primer kako treba raditi. Naša misija je prenošenje znanja, da ono što vidimo da rade neki drugi centri,bolji od nas, implementiramo, usavršimo i da jedan veliki region koji zbrinjavmo učinimo boljim,zdravijim i bezbednijim, a prof.Micić i njegov tim lekara čine upravo to i ja im na tome čestiam“, rekao je ovom prilikom prof. Perišić.\nRukovodilac Кlinike za ortopediju i traumatologiju Univerzitetskog kliničkog centra Niš prof.dr Ivan Micić, u svom obraćanju okupljenim kolegama iz čitave Srbije, predstavio je kako se najpre tadašnja ortopedska služba razvijala od ortopedskog odseka do ortopedske klinike koja je danas klinika sa renomeom i referencama koje se poštuju u čitavom svetu. U svom izlaganju podsetio je prisutne na sve dosadašnje rukovodioce klinike na čijem čelu se on danas nalazi kao i na njihov doprinos u razvoju ortopedije uopšte.\n„Кlinika za ortopediju i traumatologiju je u prethodnih 50 godina izrasla u jednu od vodećih ustanova u Srbiji u oblasti traumatologije. Naredni period razvoja biće usmeren na uvodjenje novih minimalno invazivnih metoda u lečenju ortopedskih i traumatoloških bolesnika kao i dalje unapredjivanje u oblasti artroplastike“, istakao je prof.dr Ivan Micić dodajući da će se zaposleni na klinici truditi da u narednom periodu budu bolji i uspešniji, prvenstveno zarad pacijenata .\nSvečano stručni skup povodom obeležavanja pola veka rada Кlinike za ortopediju, bio je prilika i za sećanje na nedavno preminulog akademika prof.dr Milorada Mitkovića koji je bio jako značajan činilac u razvoju ortopedije u Srbiji i jedan od direktora klinike koja obeležava značajan jubilej.\nO značaju prof.Mitkovića u ortopediji, pored generalnog direktra UКC Niš i rukovodioca Кlinike za ortopediju i traumatologiju prof.Micića, govorio je i akademik prof.dr Marko Bumbaširević predsednik Srpske ortopedsko traumatološke asocijacije.\nPrema rečima prof.dr Zorana Perišića, u znak poštovanja prema preminulom akademiku Mitkoviću,a kao zahvalnost za sve ono što je učinio za zdravstvo u Nišu, Medicinski fakultet u Nišu, grad Niš i ortopediju ne samo u Srbiji, za par nedelja Кlinika za ortopediju UКC Niš poneće njegovo ime.\nKlinika za ortopediju i traumatologiju Milorad Mitković UKC Niš Zoran Perišić


ANEM: Apel za RRA da ne raspisuje nove javne konkurse za dodelu frekvencija pre usvajanja novog Zakona o elektronskim medijima\nAsocijacija nezavisnih elektronskih medija (ANEM) apelovala je na Republičku radiodifuznu agenciju da ne raspisuje novi javni konkurs za dodelu frekvencija sa nacionalnim pokrivanjem dok se ne donese novi Zakon o elektronskim medijima.\nKako se navodi u saopštenju ANEM-a, naredni konkurs trebalo bi da bude za digitalno, a ne za analogno emitovanje.\n"Ako bi RRA nastavila da insistira na rigidnom tumačenju Zakona o radiodifuziji i ipak raspisala novi javni konkurs, takav potez bi predstavljao dodatno trošenje resursa i vremena, jer bi ishod bio isti, a sa druge strane bi odvratio pažnju od mnogo značajnijih pitanja za medijski sektor, poput usvajanja novog zakonodavnog okvira, privatizacije preostalih medija u javnoj svojini, tranzicije ka digitalnom emitovanju, reformi javnih servisa...", istakao je ANEM.\nTo udruženje pozvalo je RRA da ozbiljno sagleda potrebe medijskog tržišta i u tom smislu napravi sveobuhvatnu analizu koja bi pokazala koliki je broj emitera realan za ovakvo medijsko tržište, a da zatim, na tragu tih nalaza, krene sa izradom nacrta nove Strategije razvoja elektronskih medija, kao i da u tom procesu konsultuje i emitere na nacionalnom, regionalnom i lokalnom nivou.\nANEM je ponudio svoju saradnju i partnerstvo "posebno zato što je, krajem prethodne godine, Agenciji već uputio dokument koji bi mogao da predstavlja polaznu osnovu za izradu nove Strategije razvoja radiodifuzije (elektronskih medija)".\nAsocijacija nezavisnih elektronskih medija pozdravila je jučerašnju odluku Saveta RRA kojom je formalno okončan Javni konkurs za dodelu dozvole za emitovanje televizijskog programa sa nacionalnim pokrivanjem i podsetio da je u nekoliko navrata ANEM govorio o formalnim i materijalnim nedostacima konkursa i kritikovao raspisivanje konkursa za dodelu dozvola za analogno zemaljsko emitovanje.\n"Uporno insistiranje na raspisivanju konkursa pozivanjem na član 49. Zakona o radiodifuziji dovelo je do toga da se najpre ugrozi i uspori proces digitalizacije, dok je drugo raspisivanje konkursa, posle pronalaženja kompromisa u pogledu korišćenja frekvencija za digitalizaciju, dovelo u sumnju podobnost preostalih frekvencija da budućem emiteru omoguće nacionalno pokrivanje", navodi se u saopštenju.\nKako se dodaje, isti kandidati su se prijavili na oba konkursa i oba puta je utvrđeno da nisu ispunili uslove koje predviđa Zakon o radiodifuziji, odnosno nijedan od kandidata nije dobio potrebnu većinu glasova članova Saveta RRA.\nJučerašnjom odlukom, zaključio je ANEM, odbranjen je i integritet institucije nezavisnog regulatora.


Iz sveta se skoro uvek vrate sa medaljama, u čemu je tajna uspeha mladih matematičara i informatičara\n24 Jun 2022, 9:39 Beograd rts Elena Marjanović\nNajbolji takmičari na srpskim matematikim i informatičkim olimpijadama, učenici osnovnih i srednjih škola, dobili su i medalje Društva matematičara Srbije. A iz Ministarstva prosvete i od donatora stiže i obećanje da će i ubuduće pomagati mlade talente.\nOd najboljih takmičara na domaćim olimpijadama formiraju se timovi za međunarodna takmičenja. I gotovo uvek se vraćaju sa medaljama\n"Desetak ili više na međunarodnim takmičenjima, a na državnim, nisam potpuno siguran, ali preko 20 verovatno. Ove godine sam dobio maksimalan broj poena na Srpskoj matematičkoj olimpijadi, što kao što je direktorka rekla se nije u skorije vreme, ikada desilo", priča Jovan Bengin, maturant Matematičke gimnazije u Beogradu. Ivana Živković, učenica Matematičke gimnazije kaže da je i u sedmom razredu došla do Srpske informatičke olimpijade, gde je osvojila bronzanu medalju, što je, dodaje, za nju bio veliki uspeh. Ispričala je da je ove godine ponovo otišla na to takmičenje i osvojila srebrnu medalju.\n"Naravno da je teško biti olimpijac, moj pripreme traju godinama i rekao bih da još uvek nije gotovo", ispričao je Vasilije Ivanović, učenik Matematičke gimnazije.\nFormula uspeha je u kontinuiranom radu, saglasni su i učenici i profesori.\n"To znači da smo mi talentovana nacija, hoću da verujem za ovo, drugo imamo sistem školovanja koji podstiče da kažem taj talenat kod mladih, pre svega u specijalizovanim školama širom Srbije i nadam se da će nam i godina pred nama doneti ovako sjajne rezultate kao i u ovoj godini", naglasila je Mirjana Katić, direktorka Matematičke gimnazije.\nDr Miroslav Marić, predsednik Društva matematičara Srbije smatra da je tajna uspeha u kontinuiranom radu sa mladim talentima koje je Društvo matematičara, ali i ostale institucije poput Matematičke gimnazije i ostale škole u Srbiji sprovode sa mladim talentima.\nVeć sledeće nedelje učenici nižih razreda predstavljaće Srbiju na juniorskoj matematičkoj olimpijadi u Sarajevu, dok u avgustu srednjoškolci odlaze na takmičenje iz informatike u Indoneziji.\n14 May 2022, 9:34\nNa međunarodnom studentskom takmičenju u rešavanju poslovnih problema u Beogradu, studenti Fakulteta organizacionih nauka…\nTakmičenja u Medicinskoj školi\n28 Mar 2022, 12:18\nBudući medicinari ovih dana pokazuju svoje znanje iz stručnih predmeta. Danas je bilo školsko takmičenje iz zdravstvene…\nLena Kuzmanović osvojila bronzanu medalju na Međunarodnom takmičenju iz engleskog jezika\nNa nedavno završenom Međunarodnom takmičenju iz engleskog jezika, koje je održano u Italiji, Lena Kuzmanović, učenica…


Stefanović u Moskvi: Srbija nikada ne sme da zaboravi svoje čvrsto prijateljstvo sa Rusijom /foto/ - 22.06.2021, Sputnik Srbija\nPotpredsednik Vlade i ministar odbrane Nebojša Stefanović poručio je, prvog dana posete Ruskoj Federaciji, da Srbija nikada ne sme da zaboravi čvrsto... 22.06.2021, Sputnik Srbija\nStefanović je prisustvovao obeležavanju Dana sećanja i tuge, povodom 80. godišnjice napada nacističke Nemačke na Sovjetski Savez u Drugom svetskom ratu.U parku „Patriot“, nadomak Moskve, prisustvovao je Svečanoj akademiji, nakon čega je položio cveće na spomenik „Majke pobednika“.Ministar odbrane Srbije posetio je i Muzejski kompleks „Put sećanja“ i Glavni hram Oružanih snaga Ruske Federacije.„Danas smo imali priliku da, baš na dan kada je 1941. godine fašistička Nemačka započela svoj napad operacijom ‘Barbarosa’ na Sovjetski Savez, posetimo i spomen-kompleks koji govori o svim danima rata za oslobođenje, ne samo Sovjetskog Saveza, i da posetimo glavni Hram Oružanih snaga“, rekao je Stefanović.Kako je naveo, u postavci muzejskog kompleksa može se videti i deo posvećen oslobođenju Beograda i tadašnje Jugoslavije.Ministar odbrane Srbije u poseti Ruskoj Federaciji boravi na poziv ministra odbrane generala armije Sergeja Šojgua, gde će učestvovati na 9. Moskovskoj konferenciji o međunarodnoj bezbednosti.Pročitajte još:\nA potpisao sa britanskim ministrom odbrane dokument o zajedničkom suprotstavljanju Rusiji.\npolitika, vesti, nebojša stefanović, rusija\n17:46 22.06.2021 (Osveženo: 01:15 26.08.2021)\n© Foto : Ministarstvo odbrane Srbije/JOVO MAMULAMinistar odbrane Nebojša Stefanović položio cveće na spomenik „Majke pobednika“.\nPotpredsednik Vlade i ministar odbrane Nebojša Stefanović poručio je, prvog dana posete Ruskoj Federaciji, da Srbija nikada ne sme da zaboravi čvrsto prijateljstvo koje ima sa Rusijom, niti sme da zaboravi svoje heroje koji su se u Drugom svetskom ratu borili i dali živote da bi mi danas živeli slobodno.\nStefanović je prisustvovao obeležavanju Dana sećanja i tuge, povodom 80. godišnjice napada nacističke Nemačke na Sovjetski Savez u Drugom svetskom ratu.\nMinistar odbrane Nebojša Stefanović položio cveće na spomenik „Majke pobednika“.\nU parku „Patriot“, nadomak Moskve, prisustvovao je Svečanoj akademiji, nakon čega je položio cveće na spomenik „Majke pobednika“.\nMinistar odbrane Srbije posetio je i Muzejski kompleks „Put sećanja“ i Glavni hram Oružanih snaga Ruske Federacije.\n© Foto : Ministarstvo odbrane Srbije/JOVO MAMULAMinistar odbrane Nebojša Stefanović posetio Glavni hram Oružanih snaga Ruske Federacije.\nMinistar odbrane Nebojša Stefanović posetio Glavni hram Oružanih snaga Ruske Federacije.\n„Danas smo imali priliku da, baš na dan kada je 1941. godine fašistička Nemačka započela svoj napad operacijom ‘Barbarosa’ na Sovjetski Savez, posetimo i spomen-kompleks koji govori o svim danima rata za oslobođenje, ne samo Sovjetskog Saveza, i da posetimo glavni Hram Oružanih snaga“, rekao je Stefanović.\n© Foto : Ministarstvo odbrane Srbije/JOVO MAMULAMinistar odbrane Nebojša Stefanović posetio Muzejski kompleks „Put sećanja“.\nMinistar odbrane Nebojša Stefanović posetio Muzejski kompleks „Put sećanja“.\nKako je naveo, u postavci muzejskog kompleksa može se videti i deo posvećen oslobođenju Beograda i tadašnje Jugoslavije.\n„U sam Hram utkan je i grumen srpske zemlje sa Groblja oslobodiocima Beograda, koji simbolizuje našu povezanost, ali i koliko je dragocena sloboda koju smo izvojevali“, istakao je Stefanović.\nMinistar odbrane Srbije u poseti Ruskoj Federaciji boravi na poziv ministra odbrane generala armije Sergeja Šojgua, gde će učestvovati na 9. Moskovskoj konferenciji o međunarodnoj bezbednosti.\nOsam decenija od napada nacista na SSSR: Građani širom Rusije odaju počast /video/


Članovi Sindikalne organizacije banjalučke "Toplane" održali su danas štrajk upozorenja da bi skrenuli pažnju na neizvjesnu sudbinu oko 50 radnika nakon početka rada nove "Eko toplane", koja je od 1. februara preuzela grijanje grada.\nPovjerenik za sindikalna pitanja "Toplane" Vukašin Tintor istakao je da su radnici zabrinuti za egzistenciju, te da od uprave preduzeća nisu dobili zvaničan stav o eventualnom proglašavanju viška radnika ili otkazima, o čemu su, kako je rekao, čuli u medijima.\n"Ne postoje osnove za proglašavanje tehnološkog viška radnika ili otkaze, jer proizvodna aktivnost `Toplane` nije prestala, preduzeće radi, isporuku toplotne energije vrše i nova i stara toplana i danas su ovdje samo oni radnici koji ne ugrožavaju proizvodno-distributivni sistem preduzeća", rekao je Tintor novinarima u Banjaluci.\nPredsjednik Sindikata radnika građevinarstva i stambeno-komunalne djelatnosti Republike Srpske Dragana Vrabičić izjavila je da granski sindikat podržava Sindikalnu organizaciju "Toplane" u rješavanju njihovih problema.\n"Uputili smo poziv gradonačelniku Banjaluke Igoru Radojičiću za razgovor, da on da garancije za ove ljude, te da se ukoliko i postoji tehnološki višak, sačini program socijalnog zbrinjavanja, otkazni rokovi, obezbijede otpremnine i slično", istakla je Vrabičićeva.\nČlan Izvršnog odbora sindikata "Toplane" Gostimir Radić naveo je da stručni dio radnika ovog preduzeća odgovorno tvrdi da "Eko toplana" ne može sama da grije grad, te da se grad ne može grijati na sječku drveta bez pomoći mazuta.\nOn je napomenuo da se zbog lošeg grijanja za četiri i po godine sa sistema gradskog grijanja isključilo 6.000 potrošača, što je gubitak od 16 miliona KM.